cyanic-selkie/wikianc huggingface dataset:
ടി.എം. സൗന്ദരരാജൻ
ആദ്യകാല ജീവിതം
മധുരയിലെ ഒരു സൗരാഷ്ട്ര കുടുംബത്തിൽ പിറന്ന ടി.എം. സൗന്ദരരാജന്റെ മുഴുവൻ പേര് തുഗുലുവ മീനാക്ഷി അയ്യങ്കാർ സൗന്ദരരാജൻ എന്നാണ്. 7 -ാമത്തെ വയസ്സ് മുതൽ കർണ്ണാടക സംഗീതം അഭ്യസിച്ചു തുടങ്ങിയ ടി.എം.എസ്. ഇരുപത്തി മൂന്നാമത്തെ വയസ്സ് മുതൽ സംഗീത കച്ചേരികൾ നടത്തിത്തുടങ്ങി. 1946-ൽ കൃഷ്ണവിജയം എന്ന തമിഴ് ചിത്രത്തിലെ അഞ്ച് ഗാനങ്ങൾ ആലപിച്ചു കൊണ്ടായിരുന്നു അദ്ദേഹം സിനിമാ രംഗത്തേക്കു കടന്നു വന്നത്. പ്രസ്തുത ചിത്രം 1950-ൽ റിലീസ് ചെയ്തപ്പോൾ അദ്ദേഹത്തിനു ലഭിച്ച പ്രതിഫലം 625 രൂപയായിരുന്നു.
2003-ൽ അദ്ദേഹത്തിന് പദ്മശ്രീ അവാർഡ് ലഭിച്ചു. പതിനായിരത്തിലധികം സിനിമാ ഗാനങ്ങളും, 2500 ലധികം ഭക്തി ഗാനങ്ങളും ആലപിച്ച് തമിഴ് ചലച്ചിത്ര രംഗത്ത് ആറു ദശകങ്ങളോളം നിറഞ്ഞു നിന്ന ടി.എം. സൗന്ദര രാജൻ 2013 മെയ് 25-ാം തിയതി അന്തരിച്ചു.
നിരവധി സംഗീതസംവിധായകർക്കു വേണ്ടി അദ്ദേഹം ഗാനങ്ങൾ പാടിയിട്ടുണ്ട്. എസ്സ്.വി വെങ്കട്ടരമണൻ, എസ്.എം സുബ്ബയ്യാ നായിഡു, എസ്. രാജേശ്വരറാവു, ജി. ഗോവിന്ദരാജലു നായിഡു, ആർ.സുദർശനം, എസ്. ദക്ഷിണാമൂർത്തി, ജി.രാമനാഥൻ, ടി.എ കല്യാണം, എം.എസ് ഞ്ജാനമണി, കെ.വി. മഹാദേവൻ, കുന്നക്കുടി വൈദ്യനാഥൻ, ടി.ജി.ലിംഗപ്പ, ടി.ആർ. പാപ്പ, ജയരാമൻ, എം.എസ്സ്. വിശ്വനാഥൻ, ടി.കെ രാമമൂർത്തി, ഇളയരാജ, ഗംഗൈ അമരൻ, ശങ്കർ ഗണേഷ്, എ.ആർ.റഹ് മാൻ, ഹിന്ദി സംഗീതസംവിധായകരായ ഒ.പി.നയ്യാർ, നൗഷാദ്, മലയാളത്തിൽ പരവൂർ ദേവരാജൻ ,വി.ദക്ഷിണാമൂർത്തി,എന്നിവർ അവരിൽ ചിലരാണ്. ചില കന്നട ചിത്രങ്ങളിലും ചായം എന്ന മലയാള സിനിമയിലും അദ്ദേഹം പാടി. ഏതാനും ചില തമിഴ് ചിത്രങ്ങളിലഭിനയിച്ച അദ്ദേഹം കവിരാജ കാളമേഘം എന്ന ചിത്രം നിർമ്മിക്കുകയുണ്ടായി. ബലപരീക്ഷയെന്ന സിനിമക്ക് സംഗീതം നൽകുകയും ചെയ്തു. നിരവധി വിദേശ രാജ്യങ്ങളിൽ ഗാനമേളകൾ അവതരിപ്പിച്ചിട്ടുണ്ട്.
അവലംബം
വർഗ്ഗം:ചലച്ചിത്രപിന്നണിഗായകർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:1922-ൽ ജനിച്ചവർ
ഇവാൻ ജേക്കബ്
പ്രമുഖ ഇന്ത്യൻ കായിക താരമായിരുന്നു ഇവാൻ ജേക്കബ്. 1952ൽ ഫിൻലണ്ടിലെ ഹെൽസിങ്കിൽ നടന്ന ഒളിമ്പിക്‌സിൽ ഇന്ത്യയ്ക്കു വേണ്ടി 400 മീറ്റർ ഓട്ട മത്സരത്തിൽ പങ്കെടുത്തു.
അവലംബം
വർഗ്ഗം:400മീറ്റർ ഓട്ടക്കാർ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:ഏഷ്യൻ ഗെയിംസ് മെഡൽ ജേതാക്കൾ
മറിയ ഗ്രഹാം
മറിയ ഗ്രഹാം (19 ജൂലായ് 1785 – 21 നവംബർ 1842 – 21 November 1842 )പിന്നീട് മറിയ ലെയ്ഡി കാൾക്കോട്ട് ബ്രിട്ടൺകാരിയായ യാത്രാപുസ്തകവും കുട്ടികളുടെ പുസ്തകങ്ങളും രചിച്ചിരുന്ന വനിതയാണ്. അവർ നല്ല ഒരു സാഹിത്യരൂപരേഖാചിത്രരചയിതാവും (Illustrator) ആയിരുന്നു.
അവലംബങ്ങൾ
വർഗ്ഗം:ബാലസാഹിത്യകാരന്മാർ
അഡെനിറ്റിസ്
ഒരു ഗ്രന്ഥിയുടെ വീക്കം ഉണ്ടാകുന്നതിനുള്ള പൊതുവായ പദമാണ് അഡെനിറ്റിസ്. മിക്കപ്പോഴും ഇത് ലിംഫ് നോഡിന്റെ വീക്കം സംഭവിക്കുന്ന ലിംഫെഡെനിറ്റിസിനെ സൂചിപ്പിക്കാൻ ഉപയോഗിക്കുന്നു.
ലിംഫ് നോഡ് അഡെനിറ്റിസ്
ലിംഫ് അഡെനിറ്റിസ് അല്ലെങ്കിൽ ലിംഫ് നോഡ് അഡെനിറ്റിസ് ഉണ്ടാകുന്നത് ലിംഫ് നോഡുകളിലെ അണുബാധ മൂലമാണ്. രോഗം ബാധിച്ച ലിംഫ് നോഡുകൾ സാധാരണയായി വലുതും ഇളം നിറവുമായി മാറുന്നു. ലിംഫ് കോശങ്ങളുടെ വളർച്ച മൂലമുണ്ടാകുന്ന ലിംഫ് നോഡുകളുടെ വീക്കം ലിംഫെഡെനോപ്പതി എന്നറിയപ്പെടുന്നു. ഇത് വിവിധതരങ്ങളിൽ കാണപ്പെടുന്നു:
മറ്റുള്ളവ
ചർമ്മത്തിലെ സീബ ഗ്രന്ഥികളുടെ വീക്കം ആണ് സെബേഷ്യസ് അഡെനിറ്റിസ്.
അവലംബം
വർഗ്ഗം:സാംക്രമികരോഗങ്ങൾ
ഖാരിയർ പശു
ഒഡീഷയിലെ നുവാപഡ ജില്ലയിലെ ഖരിയാർ, കൊംന, കലഹണ്ടി, സിനപാലി, ബോഡൻ എന്നീ മേഖലകളിൽ കണ്ട് വരുന്ന നാടൻ ജനുസിൽപ്പെട്ട ഒരു കന്നുകാലി വിഭാഗമാണ് ഖരിയാർ പശു (Khariar Cattle). ഹരിയാനയിലെ കർണാൽ ആസ്ഥാനമായുള്ള നാഷണൽ ബ്യൂറോ ഓഫ് അനിമൽ ജെനിറ്റിക് റിസോഴ്‌സസ് (National Bureau of Animal Genetic Resources) ബ്രീഡ് രജിസ്ട്രേഷൻ കമ്മിറ്റി, ഇന്ത്യയിലെ തനി നാടൻപശുക്കളുടെ വിഭാഗത്തിൽ ഉൾപ്പെടുത്തി രജിസ്റ്റർ ചെയ്തിട്ടുള്ള 43 ഇനം പശുക്കളിൽ ഒന്നാണ് ഈ വിഭാഗം.
മറ്റു പ്രത്യേകതകൾ
തവിട്ട്, ചാര നിറങ്ങളിൽ കണ്ട് വരുന്നു. നിവർന്ന് നീണ്ടതും അഗ്രഭാഗം അകത്തേയ്ക്ക് വളഞ്ഞതുമായ കൊമ്പുകൾ ആണുള്ളത്. ശക്തമായ ശരീരഘടനയുള്ള കുള്ളൻ ഇനങ്ങളാണ്. ഇവ സെബു വർഗ്ഗത്തിൽ പെടുന്നു. കഴുത്ത്, മുഖത്തിന്റെയും പുറകിലെയും ചില ഭാഗങ്ങൾ എന്നിവ ഇരുണ്ട നിറത്തിൽ കണ്ട് വരുന്നു.
ഉപയോഗം
പാലുൽപ്പാദനത്തിനും കാർഷിക ആവശ്യത്തിനും ഇന്ധനോപയോഗത്തിനുമായി ഗ്രാമീണർ ഇതിനെ വളർത്തിപ്പോരുന്നു. ഇന്ത്യയിലെ മറ്റ് കുള്ളൻ ഇനത്തിൽപ്പെട്ട നാടൻ പശുക്കളെപ്പോലെത്തന്നെ കുറച്ച് പാൽ മാത്രമേ ലഭിയ്ക്കൂ എങ്കിലും പോഷക സമ്പുഷ്ടവും ആരോഗ്യപ്രദവുമാണ് ഇതിന്റെ പാൽ എന്ന് പഠനങ്ങൾ തെളിയിക്കുന്നു. ഭക്ഷണ ആവശ്യങ്ങൾക്കും ആയുർവേദ ഉപയോഗത്തിനും പാലും പാലുൽപ്പന്നങ്ങളും ഉപയോഗിക്കുന്നു. 2013 ലെ ഭാരത സർക്കാരിന്റെ കന്നുകാലി സെൻസസ് പ്രകാരം 290015 കന്നുകാലികൾ നിലവിലുണ്ട്.
പാലുത്പാദനം
പാലുത്പാദനം കുറവാണ്. ഒരു കറവക്കാലത്തെ പാൽ വിളവ്300 മുതൽ 450 കിലോഗ്രാം വരെയാണ്. 4 മുതൽ 5% വരെ കൊഴുപ്പുണ്ട്.
പുറംകണ്ണികൾ
വർഗ്ഗം:കന്നുകാലി വർഗ്ഗങ്ങൾ വർഗ്ഗം:ഇന്ത്യൻ കന്നുകാലിയിനങ്ങൾ
ഹെപ്പറ്റൈറ്റിസ് എ ആൻഡ് ടൈഫോയ്ഡ് വാക്സിൻ
പകർച്ചവ്യാധികൾ ആയ ഹെപ്പറ്റൈറ്റിസ് എ, ടൈഫോയ്ഡ് എന്നിവയിൽ നിന്നും പരിരക്ഷിക്കുന്ന ഒരു കോമ്പിനേഷൻ വാക്സിൻ ആണ് ഹെപ്പറ്റൈറ്റിസ് എ ആൻഡ് ടൈഫോയ്ഡ് വാക്സിൻ. നിർജ്ജീവമായ ഹെപ്പറ്റൈറ്റിസ് എ വൈറസ്, സാൽമൊണെല്ല ടൈഫി ബാക്ടീരിയയുടെ Vi പോളിസാക്രൈഡ് എന്നിവ സംയോജിപ്പിച്ചാണ് ഇത് നിർമ്മിക്കുന്നത്. ഗ്ലാക്സോ സ്മിത്ത്ക്ലൈനിൽ നിന്നുള്ള ഹെപ്പാട്രിക്സ്,, വിവാക്സിം    , സനോഫി പാസ്ചറിൽ നിന്നുള്ള വിഎടിഐഎം എന്നിവ ഇതിന്റെ ബ്രാൻഡഡ് ഫോർമുലേഷനുകളിൽ ഉൾപ്പെടുന്നു.
അവലംബം
വർഗ്ഗം:കോമ്പിനേഷൻ വാക്സിനുകൾ വർഗ്ഗം:വാക്സിനുകൾ
നേത്രാവതി എക്സ്പ്രസ്സ്‌
തിരുവനന്തപുരത്തിനും മുംബൈക്കും ഇടയിൽ ദിവസേന സർവീസ് നടത്തുന്ന ഇന്ത്യൻ റെയിൽവേയുടെ ട്രെയിനാണ് 16345 / 16346 നേത്രാവതി എക്സ്പ്രസ്സ്‌. കൊങ്കൺ റെയിൽവേ പാത വഴിയാണ് ഈ ട്രെയിൻ സർവീസ് നടത്തുന്നത്. കേരളത്തിൽ നിന്ന് മുംബൈയിലേക്കുള്ള എളുപ്പവഴിയാണ് ഇത്. ആലപ്പുഴ, എറണാകുളം, ബൈണ്ടൂർ മൂകാംബിക, ഗോവ തുടങ്ങിയ വിനോദസഞ്ചാര, തീർത്ഥാടന പ്രധാന്യമുള്ള സ്ഥലങ്ങൾ വഴിയാണ് ഈ തീവണ്ടിയുടെ യാത്ര. കൊല്ലൂർ മൂകാംബിക ക്ഷേത്രത്തിലേക്ക് പോകുന്നവർക്ക് ആശ്രയിക്കാവുന്ന ഒരു തീവണ്ടി കൂടിയാണ് നേത്രാവതി. ക്ഷേത്രത്തിന് ഏറ്റവും അടുത്തുള്ള ബൈണ്ടൂർ പട്ടണത്തിലെ സ്റ്റേഷനിൽ ഈ തീവണ്ടി നിർത്താറുണ്ട്. ട്രെയിൻ നമ്പർ 16345 നേത്രാവതി എക്സ്പ്രസ്സ്‌ ലോകമാന്യതിലകിൽനിന്നും തിരുവനന്തപുരം സെൻട്രൽ വരെ സർവീസ് നടത്തുന്നു. ട്രെയിൻ നമ്പർ 16346 നേത്രാവതി എക്സ്പ്രസ്സ്‌ തിരുവനന്തപുരം സെൻട്രലിൽനിന്നും ലോകമാന്യതിലക് വരെ സർവീസ് നടത്തുന്നു.
<!-- ഈ വിഭാഗം ഇന്ത്യൻ റെയിൽവേയുടെ ചരിത്രഭാഗത്തേക്ക് മാറ്റുന്നതാണു നല്ലത്
ചരിത്രം
ഭാരത സർക്കാരിൻറെ ഉടമസ്ഥതയിലുള്ള പൊതുമേഖല സ്ഥാപനമാണ് ഇന്ത്യൻ റെയിൽവേ. ലോകത്തിലെ തന്നെ ഏറ്റവും തിരക്കേറിയതും വലുതുമായ തീവണ്ടിപ്പാതാശൃംഖലകളിലൊന്നാണ് ഇന്ത്യൻ റെയിൽവേയുടേത്, ഏകദേശം 5000 കോടി‍ യാത്രക്കാരും, 650 ദശലക്ഷം ടൺ ചരക്കും ഓരോ വർഷവും ഇന്ത്യൻ റെയിൽപ്പാതകളിലൂടെ നീങ്ങുന്നുണ്ട്. അതുമാത്രമല്ല 16 ലക്ഷത്തിൽ കൂടുതൽ പേർക്ക് തൊഴിൽ നൽകുന്ന ഒരു സ്ഥാപനവും കൂടിയാണ് ഇന്ത്യൻ റെയിൽവേ. ഇന്ത്യയിലെ തീവണ്ടി ഗതാഗത മേഖല ഇന്ത്യൻ റെയിൽവേയുടെ കുത്തകയാ‍ണെന്നു പറയാം. ഇന്ത്യൻ റെയിൽവേയിലെ മൊത്തം തീവണ്ടിപ്പാതയുടെ നീളം 63,940 കിലോമീറ്ററോളം വരും.
ഇന്ത്യയിൽ ആദ്യമായി തീവണ്ടി ഗതാഗതം ആരംഭിച്ചത് 1853-ലാണ്.
1844-ൽ ഇന്ത്യയുടെ ഗവർണർ ജനറൽ ആയിരുന്ന ലോർഡ് ഹാർഡിങ്ങ് ഇന്ത്യയിൽ തീവണ്ടി ഗതാഗതം ആരംഭിക്കാൻ സ്വകാര്യ സംരംഭകരെ അനുവദിച്ചു. ഈ തീരുമാനത്തിൻറെ ഫലമായി ഇംഗ്ലണ്ടിലുള്ള നിരവധി നിക്ഷേപകർ പണം മുടക്കാൻ തയ്യാറായി മുന്നോട്ടു വന്നു. ഇതേത്തുടർന്നാണ് ഇന്ത്യയിൽ തീവണ്ടി ഗതാഗതം എന്ന അക്കാലത്തെ ഏറ്റവും പുതുമയുള്ള ഗതാഗത സംവിധാനത്തിന് തുടക്കമിടുന്നത്. 1851 ഡിസംബർ 12-ആം തീയതിയാണ് ഇന്ത്യയിൽ ആദ്യമായി തീവണ്ടി ഓടിയത്. റൂർക്കിയിലേക്കുള്ള നിർമ്മാണ വസ്തുക്കൾ കൊണ്ടുപോകാൻ വേണ്ടിയായിരുന്നു ഇത്. ഒന്നര വർഷത്തിനു ശേഷം 1853 ഏപ്രിൽ 16-ആം തീയതി ഇന്ത്യയിലെ ആദ്യത്തെ യാത്രാ തീവണ്ടി ഓടിത്തുടങ്ങി.
അങ്ങനെ ഇംഗ്ലണ്ടിൽ തീവണ്ടി ആദ്യമായി ഓടിയതിനു ശേഷം വെറും 28 വർഷം കൊണ്ടുതന്നെ അത് ഇന്ത്യയിലെത്തി. ലോർഡ് ഫാക്ൿലാന്റ് എന്ന 2-4-0 എഞ്ചിനാണ് ഈ തീവണ്ടിയിൽ ഘടിപ്പിച്ചിരുന്നത്. ബോറിബന്ദർ, ബോംബെ, താനെ എന്നീ സ്ഥലങ്ങളിലൂടെയാണ് ഈ തീവണ്ടി ഓടിയത്. ഏകദേശം 34 കിലോമീറ്റർ ദൂരം ആയിരുന്നു യാത്രാദൂരം. സാഹിബ്, സിന്ധ്, സുൽത്താൻ എന്നിങ്ങനെയായിരുന്നു അന്ന് ഉപയോഗിച്ച തീവണ്ടി എഞ്ചിനുകളുടെ പേരുകൾ. ഏതാണ്ട് ഒരു വർഷത്തിനു ശേഷം കൽക്കത്തയിലും തീവണ്ടി ഗതാഗതം ആരംഭിച്ചു. 1854 ഓഗസ്റ്റ് 15-ന് ഹൗറയിൽ നിന്ന് ഹൂഗ്ലിയിലേക്ക് യാത്രാവണ്ടി ഓടാൻ തുടങ്ങി. 1856-ൽ മദ്രാസ് റെയിൽ‌വേ കമ്പനി മദ്രാസിലും ആദ്യത്തെ തീവണ്ടിപ്പാത തുറന്നു. ഇത് റോയപുരം മുതൽ ചിന്നാമപ്പേട്ട വരെ ആയിരുന്നു. റോയപുരത്തുനിന്നാണ് മദിരാശിയിൽ നിന്നുള്ള എല്ലാ വണ്ടികളും ആദ്യകാലത്ത് പുറപ്പെട്ടിരുന്നത്. 1873-ലാണ് മദിരാശിയിലെ സെൻട്രൽ സ്റ്റേഷൻ നിർമ്മിക്കുന്നത്. ആർക്കോട്ട് നവാബ് സ്വർണ്ണക്കൈക്കോട്ടു കൊണ്ട് മണ്ണ് കോരിയിട്ടുകൊണ്ടാണ് റോയപ്പേട്ട സ്റ്റേഷൻറെ നിർമ്മാണോദ്ഘാടനം നടത്തിയത് എന്നാണ് കഥ.
-->
സമയക്രമപട്ടിക
ട്രെയിൻ നമ്പർ 16345 നേത്രാവതി എക്സ്പ്രസ്സ്‌ ദിവസേന ലോകമാന്യതിലകിൽനിന്നും തിരുവനന്തപുരം സെൻട്രൽ വരെ സർവീസ് നടത്തുന്നു. ട്രെയിൻ നമ്പർ 16345 നേത്രാവതി എക്സ്പ്രസ്സിനു ലോകമാന്യതിലക് കഴിഞ്ഞാൽ താനെ, പനവേൽ, റോഹ, ചിപ്ലുൻ, രത്നഗിരി, കുടൽ, തിവിം, കർമാലി, മഡ്ഗാവ്, കാന്കോന, കാർവാർ, കുംത, മുർദേശ്വർ, ഭട്കൽ, ബൈണ്ടൂർ മൂകാംബിക റോഡ്, കുന്താപുര, ഉഡുപ്പി, സൂറത്ത്കൽ, മംഗലാപുരം ജങ്ഷൻ, കാസർഗോഡ്‌, കാഞ്ഞങ്ങാട്, ചെറുവത്തൂർ, പയ്യന്നൂർ, കണ്ണപുരം, കണ്ണൂർ, തലശ്ശേരി, വടകര, കോഴിക്കോട്, പരപ്പനങ്ങാടി, തിരൂർ, കുറ്റിപ്പുറം, ഷൊർണൂർ ജങ്ഷൻ, തൃശ്ശൂർ, ഡിവൈൻ നഗർ (വെള്ളി, ഞായർ ദിവസങ്ങളിൽ മാത്രം), ആലുവ, എറണാകുളം ജങ്ഷൻ, ചേർത്തല, ആലപ്പുഴ, അമ്പലപ്പുഴ, ഹരിപ്പാട്, കായംകുളം ജങ്ഷൻ, കരുനാഗപ്പള്ളി, കൊല്ലം ജങ്ഷൻ, വർക്കല, തിരുവനന്തപുരം സെൻട്രൽ എന്നീ സ്റ്റോപ്പുകളാണ് ഉള്ളത്. ട്രെയിൻ നമ്പർ 16346 നേത്രാവതി എക്സ്പ്രസ്സ്‌ തിരുവനന്തപുരം സെൻട്രലിൽനിന്നും ലോകമാന്യതിലക് വരെ സർവീസ് നടത്തുന്നു.
ട്രെയിൻ നമ്പർ 16346 നേത്രാവതി എക്സ്പ്രസ്സിനു തിരുവനന്തപുരം സെൻട്രൽ കഴിഞ്ഞാൽ വർക്കല, കൊല്ലം ജങ്ഷൻ, കരുനാഗപ്പള്ളി, കായംകുളം ജങ്ഷൻ, ഹരിപ്പാട്, അമ്പലപ്പുഴ, ആലപ്പുഴ, ചേർത്തല, എറണാകുളം ജങ്ഷൻ, ആലുവ, ഡിവൈൻ നഗർ (വെള്ളി, ഞായർ ദിവസങ്ങളിൽ മാത്രം), തൃശ്ശൂർ, ഷോർണൂർ ജങ്ഷൻ, കുറ്റിപ്പുറം, തിരൂർ, പരപ്പനങ്ങാടി, കോഴിക്കോട്, വടകര, തലശ്ശേരി, കണ്ണൂർ, കണ്ണപുരം, പയ്യന്നൂർ, ചർവത്തൂർ, കാഞ്ഞങ്ങാട്, കാസർഗോഡ്‌, മംഗലാപുരം ജങ്ഷൻ, സൂറത്ത്കൽ, ഉടുപ്പി, കുണ്ടപുര, ബൈണ്ടൂർ മൂകാംബിക റോഡ്, ഭട്കാൽ, മൂർദേഷ്വർ, കുംത, കാർവാർ, കാന്കോന, മഡ്ഗാവ്, കർമാലി, തിവിം, കുടൽ, രത്നഗിരി, ചിപ്ലുൻ, റോഹ, പനവേൽ, താനെ, ലോകമാന്യതിലക് എന്നീ സ്റ്റോപ്പുകളാണ് ഉള്ളത്.
അവലംബം
വർഗ്ഗം:ഇന്ത്യയിലെ യാത്രാതീവണ്ടികൾ
വെട്ടിക്കവല ബ്ലോക്ക് പഞ്ചായത്ത്
കൊല്ലം ജില്ലയിൽ കൊട്ടാരക്കര താലൂക്കിലാണ് വെട്ടിക്കവല ബ്ളോക്ക് പഞ്ചായത്ത് സ്ഥിതി ചെയ്യുന്നത്. ഉമ്മന്നൂർ, വെട്ടിക്കവല, മേലില, മൈലം, കുളക്കട, പവിത്രേശ്വരം എന്നീ ഗ്രാമപഞ്ചായത്തുകൾ വെട്ടിക്കവല ബ്ളോക്കിലുൾപ്പെടുന്നു. വെട്ടിക്കവല, ചക്കുവരയ്ക്കൽ, ഉമ്മന്നൂർ, മേലില, മൈലം, കുളക്കട, പവിത്രേശ്വരം എന്നീ വില്ലേജുകളിലായി വ്യാപിച്ചുകിടക്കുന്ന വെട്ടിക്കവല ബ്ളോക്ക് പഞ്ചായത്തിന് 169.47 ചതുരശ്രകിലോമീറ്റർ വിസ്തീർണ്ണമുണ്ട്. 1955 ജൂൺ 17-ാം തീയതിയാണ് വെട്ടിക്കവല ബ്ളോക്ക് പഞ്ചായത്ത് രൂപീകൃതമായത്.
ഭൂമിശാസ്ത്രം
ഭൂപ്രകൃതിയനുസരിച്ച് ഈ ബ്ളോക്ക് പ്രദേശത്തിനെ സമാന്തരങ്ങളായ കുന്നിൻ നിരകൾ, ഒറ്റപ്പെട്ടു നിൽക്കുന്ന പ്രദേശങ്ങൾ, ചെരിഞ്ഞ പ്രദേശങ്ങൾ, താഴ്വരകൾ, പാടശേഖരങ്ങൾ എന്നിങ്ങനെ തരം തിരിക്കാം.
വിലാസം
വെട്ടിക്കവല ബ്ലോക്ക് പഞ്ചായത്ത് വെട്ടിക്കവല - 691538 ഫോൺ‍‍ : 0474 2402550 ഇമെയിൽ : bdovettikavala@yahoo.com
അവലംബം
http://www.trend.kerala.gov.in http://lsgkerala.in/vettikavalablock Census data 2001
വർഗ്ഗം:കൊല്ലം ജില്ലയിലെ ബ്ലോക്ക് പഞ്ചായത്തുകൾ
ശിവാലിക് മലനിരകൾ
ഹിമാലയത്തിന്റെ പുറംഭാഗത്ത് സിന്ധുനദിമുതൽ ബ്രഹ്മപുത്രവരെ വ്യാപിച്ചുകിടക്കുന്ന മലനിരകൾ അറിയപ്പെടുന്ന പേരാണ് സിവാലിക് മലനിരകൾ അഥവാ ശിവാലിക് മലനിരകൾ (Sivalik Hills) ചുരിയ കുന്നുകൾ, ചുരെകുന്നുകൾ, മർഗല്ല കുന്നുകൾ എന്നൊക്കെയാണ് മറ്റു പേരുകൾ. ചില സംസ്കൃത കൃതികളിൽ മനക് പർവ്വതം എന്നും കാണുന്നുണ്ട്
പുറത്തേക്കുള്ള കണ്ണികൾ
വർഗ്ഗം:ഹിമാലയത്തിന്റെ ഭാഗങ്ങൾ വർഗ്ഗം:ഏഷ്യയിലെ പർവ്വതങ്ങൾ
മുംബൈ-പൂനെ എക്സ്പ്രസ്സ് വേ
എക്സ്പ്രസ് ഹൈവേ വന്നതോടെ മുംബൈയിലെ കലംബോലി മുതൽ പൂനെയിലെ കിവാലെ വരെയുള്ള യാത്രാ സമയം ഏകദേശം രണ്ട് മണിക്കൂറായി ചുരുങ്ങി. വളരെ തിരക്കേറിയതും അപകട സാധ്യതയുള്ളതുമായിരുന്ന എൻഎച്ച് 48 ന്റെ മുംബൈ-പൂനെ സെക്ഷനിലെ തിരക്ക് ഗണ്യമായി കുറയാൻ ഇത് സഹായിച്ചു.
എക്സ്പ്രസ് ഹൈവേ നാഷണൽ ഹൈവേ ശൃംഖലയായ എൻഎച്ച് 48 ന്റെ ഭാഗമല്ല. മഹാരാഷ്ട്ര സർക്കാർ മഹാരാഷ്ട്ര സ്റ്റേറ്റ് റോഡ് ഡെവലപ്മെന്റ് കോർപ്പറേഷൻ വഴി പൂർണ്ണമായും നിർമ്മിക്കുകയും പരിപാലിക്കുകയും ചെയ്യുന്നു. എൻഎച്ച് 48 ഇന്ന് മുംബൈ-പൂനെ ഓൾഡ് ഹൈവേ എന്നറിയപ്പെടുന്നു.
ചരിത്രം
ടോൾ അടിസ്ഥാനത്തിൽ പുതിയ എക്സ്പ്രസ് ഹൈവേ പ്രവർത്തിപ്പിക്കുന്നതിനുള്ള സാധ്യതാ പഠനങ്ങൾ നടത്താൻ മഹാരാഷ്ട്ര സർക്കാർ 1990 ൽ റൈറ്റ്സ്, സ്കോട്ട് വിൽസൺ കിർക്ക്പാട്രിക് എന്നീ സ്ഥാപനങ്ങളെ നിയമിച്ചു. പദ്ധതിയുടെ ചിലവ് 11.46 ബില്യൺ രൂപ (160 മില്യൺ യുഎസ് ഡോളർ) ആയി 1994 ൽ റൈറ്റ്സ് റിപ്പോർട്ട് സമർപ്പിച്ചു.
എക്സ്പ്രസ് ഹൈവേയുടെ നിർമ്മാണം മഹാരാഷ്ട്ര സർക്കാർ 1997 മാർച്ചിൽ എംഎസ്ആർഡിസിക്ക് ബിൽഡ്-ഓപ്പറേറ്റ്-ട്രാൻസ്ഫർ അടിസ്ഥാനത്തിൽ, 30 വർഷത്തേക്ക് ടോൾ പിരിക്കാനുള്ള അനുമതിയോടെ ചുമതലപ്പെടുത്തി. ഇന്ത്യൻ സർക്കാർ പരിസ്ഥിതി വനം മന്ത്രാലയം 1997 ഒക്ടോബർ 13 ന് പരിസ്ഥിതി അനുമതിയും 1997 നവംബർ 11 ന് വന അനുമതിയും നൽകി.
ഇന്ത്യയിലുടനീളമുള്ള പ്രമുഖ പത്രങ്ങളിലും ഇൻറർനെറ്റിലും ടെണ്ടർ നോട്ടീസ് പ്രസിദ്ധീകരിച്ചു. വ്യാപകമായ പ്രചാരണം കാരണം, 1997 ഡിസംബർ 18 ന് 133 ടെൻഡറുകൾ വിറ്റു, 55 ടെൻഡറുകൾ ലഭിച്ചു. സാങ്കേതികവും സാമ്പത്തികവുമായ വിലയിരുത്തലിനുശേഷം, 1998 ജനുവരി 1 ന് നാല് കരാറുകാർക്ക് വർക്ക് ഓർഡറുകൾ നൽകി. ഖണ്ഡാല, ലോണവാല-ഖണ്ടാല ബൈപാസ് ജോലികൾ വിപുലീകരിക്കുന്നതിനുള്ള ടെൻഡറുകൾ ക്ഷണിച്ചു. 1998 ഓഗസ്റ്റ് 24 ന് ടെൻഡറുകൾ ലഭിച്ചു, 1998 സെപ്റ്റംബർ 4 ന് ഓർഡറുകൾ ലഭിച്ചു.
മഹാരാഷ്ട്ര സംസ്ഥാന റോഡ് വികസന കോർപ്പറേഷന്റെ (എം.എസ്.ആർ.ഡി.സി) കാര്യനിർവഹണത്തിലാണ് ആറ് പാതകളുള്ള ഈ പദ്ധതി പൂർത്തീകരിച്ചത്. എക്സ്പ്രസ് ഹൈവേ നിർമ്മിക്കാൻ 16.3 ബില്യൺ രൂപ (230 ദശലക്ഷം യുഎസ് ഡോളർ) ചിലവായി. ആദ്യ വിഭാഗങ്ങൾ 2000-ൽ തുറന്നു, റൂട്ട് മുഴുവൻ പൂർത്തിയാക്കി ട്രാഫിക്കിലേക്ക് തുറക്കുകയും 2002 ഏപ്രിൽ മുതൽ പൂർണ്ണമായും പ്രവർത്തനമാരംഭിക്കുകയും ചെയ്തു. അലഞ്ഞുതിരിയുന്ന മൃഗങ്ങൾ കടക്കാതിരിക്കാൻ എക്സ്പ്രസ് ഹൈവേയുടെ മുഴുവൻ നീളത്തിലും മുൾക്കമ്പി കൊണ്ടുള്ള വേലി തീർത്തിട്ടുണ്ട്.
ടോൾ
മുംബൈ-പൂനെ ദിശയിൽ ഖലാപൂർ (പാലി ഫാട്ട) എന്ന സ്ഥലത്തും, പൂനെ-മുംബൈ ദിശയിൽ തലേഗാവ് എന്ന സ്ഥലത്തും ടോൾ ശേഖരിക്കുന്നു. സ്വകാര്യ കാറുകൾക്ക് 270 രൂപ മുതൽ മൾട്ടി ആക്സിൽ ട്രെയിലർ ട്രക്കുകൾക്ക് 1,835 രൂപ വരെയാണ് ടോൾ. വിവരാവകാശ പ്രവർത്തകൻ വിവേക് വെലങ്കർ ഉന്നയിച്ച വിവരാവകാശ അന്വേഷണത്തിൽ ടോൾ ശേഖരണ വിവരങ്ങൾ രഹസ്യമായി സൂക്ഷിച്ചിരിക്കുന്നു. ഐഡിയൽ റോഡ് ബിൽഡേഴ്സുമായുള്ള എക്സ്പ്രസ് വേ കരാർ അപ്ലോഡ് ചെയ്തുവെങ്കിലും ടോൾ ശേഖരണ വിശദാംശങ്ങൾ നല്കിയിട്ടില്ല. ഈ എക്സ്പ്രസ് ഹൈവേയ്ക്ക് ടോൾ ഇളവ് നൽകാൻ നിലവിൽ പദ്ധതിയില്ല.
2020 ഏപ്രിൽ ഒന്നാം തീയതി പുതുക്കിയത് പ്രകാരമുള്ള ടോൾ നിരക്ക് താഴെ കൊടുത്തിരിക്കുന്നു.
ചിത്രശാല
വർഗ്ഗം:മുംബൈയിലെ ഗതാഗതം
കല്യാണഭവനം
കാസർകോഡ് ജില്ലയിലെ കാഞ്ഞങ്ങാടിന് സമീപം ഏച്ചിക്കാനത്തുള്ള ഒരു പ്രമുഖ തറവാട് വീട്. ഒരു നാലുകെട്ട് ഭവനമാണ് ഇത്. മാവുങ്കാൽ - മടിക്കൈ അമ്പലത്തുകര വഴിയുള്ള കല്യാൺറോഡിന്റെ കിഴക്ക് ഭാഗത്തായി ഇത് സ്ഥിതി ചെയ്യുന്നു.
സവിശേഷതകൾ
5 ഏക്കറോളം സ്ഥലത്തിന് നടുവിൽ 52 സെന്റ് വിസ്തൃതിയിൽ ഇത് നിറഞ്ഞുനിൽക്കുന്ന നിർമ്മാണം. കൊട്ടിലകവും പടിഞ്ഞാറ്റയും നടുത്തളവും വടക്കിനിയുമൊക്കെയുള്ള നാലുകെട്ടിന്റെ അകത്തളങ്ങളിൽ ശ്രദ്ധേയങ്ങളായ കൊത്തുപണികൾ. പാലാഴിമഥനവും കാളിയനർത്തനവും മറ്റും കൊത്തിയ കട്ടിളപ്പടികൾ. ചുവർചിത്രങ്ങൾ. സ്റ്റോർ മുറിയിലെ ഭീമൻ ചീനഭരണികൾ. പഴയകാല കാർഷിക ഉപകരണങ്ങളുടെ ശേഖരം. മുകൾ നിലകളിലേക്ക് കയറുന്നതിന് ശിൽപഭംഗിയോടെ നിർമ്മിച്ച മൂന്നു ഗോവണികൾ. വിശാലമായ അകത്തളവും വരാന്തയും. നാല്പതിലധികം മുറികൾ. ഇങ്ങനെ വാസ്തുവിദ്യയുടേയും കാർഷിക ചരിത്രത്തിന്റേയും ശേഷിപ്പുകൾ ഇവിടെ കാണാം. അതോടൊപ്പം തന്നെ, ജന്മിത്തത്തിന്റെ അടയാളങ്ങളും ഇവിടെ അവശേഷിക്കുന്നുണ്ട്. തങ്ങളുടെ അധീനപ്രദേശങ്ങളിൽ നിന്ന് കരം പിരിക്കുന്നതിന് കാര്യസ്ഥൻമാരെ ചുമതലപ്പെടുത്തിക്കൊണ്ടുള്ള ഉത്തരവ് പ്രദർശന ഇനങ്ങളിൽ കാണാം. മീനമാസത്തിലെ സൂര്യൻ, വടക്കുംനാഥൻ, പഴശ്ശിരാജ, കാൽച്ചിലമ്പ്, കർമയോഗി, ഫ്ലാഷ്, ഞാൻ തുടങ്ങിയ ചലച്ചിത്രങ്ങളുടെ ലൊക്കേഷനായിരുന്നു ഈ കൂററൻ ബംഗ്ലാവ്.
അവലംബം
വർഗ്ഗം:കാസർഗോഡ് ജില്ലയിലെ കെട്ടിടങ്ങളും നിർമ്മിതികളും
എറസ്ട്രോയിഡുകൾ
നോക്റ്റൂയിഡേ കുടുംബത്തിലെ നിശാശലഭങ്ങളുടെ‍‍ ഒരു ജനുസ്സാണ് എറാസ്ട്രോയിഡുകൾ. ജോർജ്ജ് ഹാംപ്സൺ 1893 ൽ ഈ ജനുസ്സിനെ വിവരിച്ചു.
വിവരണം
ഇത് എറാസ്ട്രിയയ്ക്ക് സമാനമാണ്, പക്ഷേ 7, 8, 9, 10 എന്നീ സിരകളിൽ വ്യത്യാസമുണ്ട്, കൂടാതെ എയ്റോസോളിന്റെ അഭാവവും.
പുഴയൊഴുകും വഴി
ജോളി പോൾസൺ നിർമ്മിച്ച എം കൃഷ്ണൻ നായർ സംവിധാനം  ചെയ്ത് 1985 ൽ പുറത്തിറങ്ങിയ മലയാള ചലച്ചിത്രമാണ് പുഴയൊഴുകും വഴി. ചിത്രത്തിൽ വേണു നാഗവള്ളി, മമ്മൂട്ടി, ജഗതി ശ്രീകുമാർ, പ്രമീള എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിന് സംഗീതം നൽകിയിരിക്കുന്നത് രവീന്ദ്രനാണ്.
ഇതിവൃത്തം
കോളേജിന്റെ ആമുഖത്തോടെയാണ് സിനിമ ആരംഭിക്കുന്നത്. ഹരി കവിതകളുടെയും കവികളുടെയും ആരാധകനാണ്. അദ്ദേഹം ഒരു കവി കൂടിയാണ്. അവന്റെ ശബ്ദത്തിലും സംഗീതത്തിലും രമ ആകൃഷ്ടയായി, പക്ഷേ അവൾ ഒരിക്കലും നേരിട്ട് അങ്ങനെ പറയുന്നില്ല. ഹരി പോലും അവളെ സ്നേഹിച്ചു. ഇതിനിടയിൽ ഗോപൻ അവളെ കുടുക്കാൻ പരമാവധി ശ്രമിക്കുന്നു. പക്ഷേ അവൾ അത്തരത്തിലുള്ള പെൺകുട്ടിയല്ല. ഹരിയോടൊപ്പം അവളെ കാണുമ്പോൾ ഗോപൻ വളരെ പരിഭ്രമിക്കുന്നു. അവർക്കിടയിൽ ഒരു വിള്ളൽ സൃഷ്ടിക്കാൻ അദ്ദേഹം പദ്ധതികൾ ആസൂത്രണം ചെയ്യുന്നു. തന്റെ ഹോട്ടൽ മുറിയിൽ അവൾ ഉണ്ടാകുമെന്ന് ഗോപൻ ഹരിയെ വെല്ലുവിളിക്കുന്നു. അവൻ ഒരു മിമിക്രി സ്ഥാപിച്ച് ഹരിയെ വഞ്ചിക്കുന്നു. ഹരിക്ക് നിരാശ തോന്നി മദ്യം കുടിക്കാൻ തുടങ്ങി. എന്നാൽ പിന്നീട് അയാൾ യാഥാർത്ഥ്യം മനസ്സിലാക്കുകയും അവളോട് ക്ഷമ ചോദിക്കുകയും ചെയ്തു. ഒരു ദിവസം, ഒരു സന്ദേശം അറിയിക്കാൻ രമ തന്റെ സുഹൃത്തിന്റെ കാമുകനെ കാണാൻ പോകുന്നു. ഹരി അവളെ കാണുകയും അവന്റെ എല്ലാ പ്രതീക്ഷയും നഷ്ടപ്പെടുകയും ചെയ്യുന്നു, കാരണം അവന് അവനെക്കുറിച്ച് അറിയാം. അവൻ ആ ബന്ധത്തിൽ നിന്ന് ഒഴിവാക്കി വീട്ടിലേക്ക് പോകുന്നു. കോളേജ് ദിവസം തന്റെ ഹോട്ടൽ മുറിയിൽ കഴിയുന്നതിന് മുമ്പ് ഗോപൻ അവളെ പീഡിപ്പിക്കാൻ ശ്രമിച്ചു. പക്ഷേ, ഭാഗ്യവശാൽ അവൾ രക്ഷപ്പെട്ടു.
==താരനിര ==
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മമ്മുട്ടി അഭിനയിച്ച ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:രവീന്ദ്രൻ സംഗീതം പകർന്ന ചലച്ചിത്രങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:പൂവച്ചൽ-രവീന്ദ്രൻ ഗാനങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
ബേസൽ പരിഷ്കാരങ്ങൾ
1973 ലെ ബ്രെട്ടന്വുഡ് സംവിധാനത്തിന്റെ പരാജയത്തെത്തുടർന്ന് 1974ൽ 10 രാജ്യങ്ങൾ ചേർന്ന് ഒരു കമ്മറ്റിക്ക്  (basel committe on banking supervision -BCBS) രൂപം നൽകുകയുണ്ടായി. സ്വിറ്റ്സർലൻഡിലെ ബേസൽ തലസ്ഥാനമായി പ്രവർത്തിക്കുന്ന ബാങ്ക് ഒഫ് ഇന്റർനാഷനൽ സെറ്റിൽമെന്റ്സിന്റെ (Bank of International Settlements-BIS) നിയത്രനത്തിലായിരുന്നു ഈ കമ്മറ്റി രൂപപ്പെട്ടതും പ്രവർത്തിച്ചതും. ഇവരുടെ ഒന്നാമത്തെ നിർദ്ദേശങ്ങൾ basel1 എന്ന പേരിൽ1988 ലും രണ്ടാമത്തെ നിർദ്ദേശങ്ങൾ basel2 എന്ന പേരിൽ 2004 ലും പുറത്തിറക്കി. 2008 ലെ സമ്പത്തിക തകർച്ചയെ തുടർന്ന് പരിഷ്കരിച്ച നിർദ്ദേശങ്ങലോടെ basel3 പരിഷ്കാരങ്ങൾ 2010 ൽ പുറത്തിറക്കി. ഇന്റ്യയിൽ ഏപ്രിൽ 2013 മുതൽ റിസർവ ബാക്ക് ബേസൽ പരിഷ്കാരങ്ങൾക്ക് തുടക്കം കുറിച്ചിട്ടുണ്ട്.
വർഗ്ഗം:ബാങ്കിങ്ങ്
ട്രിഗർ പരിപഥം
വളരെ കുറഞ്ഞ സമയം കൊണ്ട് വോൾട്ടത പരമാവധി ആകുന്ന തരത്തിലുള്ള പൾസുകൾ സൃഷ്ടിക്കാൻ ഉപയോഗിക്കുന്ന ഇലക്ട്രോണിക് പരിപഥമാണ് ട്രിഗർ പരിപഥം (ഇംഗ്ലീഷ് : Trigger circuit ). ഇത്തരത്തിലുള്ള പൾസിന്റെ തരംഗ രൂപത്തെ ട്രിഗർ എന്നാണ് വിശേഷിപ്പിക്കുന്നത്. വളരെ കുറഞ്ഞ സമയം കൊണ്ട് വോൾട്ടത പരമാവധി ആകുന്ന തരത്തിലുള്ള പൾസുകൾ സൃഷ്ടിക്കാൻ ഉപയോഗിക്കുന്ന ഇലക്ട്രോണിക് പരിപഥം. ഇത്തരത്തിലുള്ള പൾസിന്റെ തരംഗ രൂപത്തെ ട്രിഗർ എന്നാണ് വിശേഷിപ്പിക്കുന്നത്.
രണ്ടു തരത്തിൽ ട്രിഗർ പരിപഥങ്ങൾ രൂപകല്പന ചെയ്യാനാകും. വ്യവകലന അഥവാ പീക്കിങ് പരിപഥവും റിങിങ് പരിപഥവുമാണവ. നിവേശ തരംഗത്തിന്റെ വ്യവകലിത രൂപം നിർഗമത്തിൽ ലഭ്യമാക്കുന്നവയാണ് റിങിങ് പരിപഥങ്ങൾ.
വർഗ്ഗം:ഇലക്ട്രോണിക്സ്
ഒഡീഷ എഫ്സി
ഇന്ത്യൻ സൂപ്പർ ലീഗിലെ ഒഡിസയെ പ്രതിനിധികരിക്കുന്ന ടീമാണ് ഒഡിസ ഫൂഡ്ബോൾ ക്ലബ് 2014-ൽ ഡൽഹി ഡൈനാമോസ് എന്ന പേരിൽ രൂപീകൃതമായ ക്ലബ് 2019 വരെ ഡെൽഹിയിയെ ആണ് പ്രതിനിധീകരിച്ചിരുന്നത്. 2014 ഏപ്രിൽ 21നാണ് ടീമിന്റെ പേര് വെളിപ്പെടുത്തിയത്.
ഉടമസ്ഥത
ഡൽഹിയിലെ പ്രമുഖ കമ്പനിയായ ഡെൻ നെറ്റ്‌വർക്ക്സിന്റെ ഉടമസ്ഥതയിലാണ് 2019 വരെ ഡൽഹി ഡൈനാമോസ്.
സ്റ്റേഡിയം
ഇന്ത്യയിലെ മികച്ച സ്റ്റേഡിയങ്ങളിലൊന്നായ ഡൽഹിയിലെ ജവഹർലാൽ നെഹ്റു സ്റ്റേഡിയമാണ് 2019 വരെ ഡൽഹി ഡൈനാമോസിന്റെ ഹോം ഗ്രൗണ്ട്.
പുറം കണ്ണികൾ
വർഗ്ഗം:ഇന്ത്യൻ സൂപ്പർ ലീഗ് ടീമുകൾ വർഗ്ഗം:ഇന്ത്യയിലെ ഫുട്ബോൾ ക്ലബ്ബുകൾ വർഗ്ഗം:ഡൽഹി ഡൈനാമോസ്
കോസലി പശു
സ്വഭാവഗുണങ്ങൾ
ഛത്തീസ്ഗഡ് സമതലങ്ങളിലാണ് ഈയിനം പ്രധാനമായും കാണപ്പെടുന്നത്. റായ്പൂർ, ദുർഗ്, ബിലാസ്പൂർ, ജഞ്ഗീർ ജില്ലകൾ ഉൾപ്പെടുന്നു. ഈ പ്രദേശത്തിന്റെ പുരാതന നാമം ‘കോശാൽ’ എന്നായിരുന്നു.കർഷകർ പ്രത്യേകിച്ചും യാദവ / റാവുത്ത് കമ്യൂണികളീലെ ജനങ്ങൾ ഈ ഇനത്തെ കന്നുകാലികളെ, തലമുറകളായി നിലനിർത്തുന്നു. ഇവ പ്രധാനമായും വളം, ഡ്രാഫ്റ്റ്, പാൽ എന്നിവയ്ക്കായി വളർത്തുന്നു. ഇളം ചുവപ്പാണ് വെളുത്ത നിറമുള്ള ചാരനിറം. കറുത്ത കോട്ട് നിറമുള്ള അല്ലെങ്കിൽ വെളുത്ത പാടുകളുള്ള ചുവപ്പ് നിറമുള്ള കുറച്ച് മൃഗങ്ങളെയും കാണാം. കൊമ്പുകൾ സ്റ്റമ്പിയാണ്, നേരെ ഉയർന്നുവരുന്നു, തുടർന്ന് പുറത്തേക്ക്, മുകളിലേക്ക്, വോട്ടെടുപ്പിൽ നിന്ന് അകത്തേക്ക് പോകുന്നു. മൂക്ക്, കണ്പോളകൾ, ടെയിൽ സ്വിച്ച്, കുളികൾ എന്നിവ കറുത്തതാണ്. തല വിശാലവും പരന്നതും നേരായതുമാണ്. ഹമ്പ് ചെറുതും ഇടത്തരവുമായ വലുപ്പമുള്ളതാണ്. അകിട് ചെറുതും പാത്രത്തിന്റെ ആകൃതിയും. നെൽവയലുകളിൽ ഉഴുന്നതിനും നെൽവയലുകളിലെ മറ്റ് പ്രവർത്തനങ്ങൾക്കും ഈ ഇനത്തിന്റെ കാളകൾ വളരെ കാര്യക്ഷമമാണ്.
പുറംകണ്ണികൾ
വർഗ്ഗം:കന്നുകാലി വർഗ്ഗങ്ങൾ വർഗ്ഗം:ഇന്ത്യൻ കന്നുകാലിയിനങ്ങൾ
മിറ സോർവിനോ
മിറ സോർവിനോ (ജനനം: സെപ്റ്റംബർ 28, 1967) അമേരിക്കൻ അഭിനേത്രിയാണ്. വുഡി അലെൻ നായകനായി അഭിനയിച്ച മൈറ്റി അഫ്രോഡൈറ്റ് (1995) എന്ന ചലച്ചിത്രത്തിലെ അഭിനയത്തിന് മിറ സോർവിനോയ്ക്ക് നിരവധി പുരസ്കാരങ്ങൾ ലഭിക്കുകയുണ്ടായി. അക്കാദമി അവാർഡ്, ഗോൾഡൻ ഗ്ലോബ് അവാർഡ്, ന്യൂയോർക്ക് ഫിലിം ക്രി്ട്ടിക്സ് സർക്കിൾ അവാർഡ്, ബ്രോഡ്കാസ്റ്റ് ഫിലിം ക്രി്ട്ടിക്സ് അസോസിയേഷൻ അവാർഡ്, നാഷണൽ ബോർഡ് ഓഫ് റിവ്യൂ അവാർഡ്, ഡള്ളസ്-ഫോർട്ട് വർത്ത് ഫിലിം ക്രി്ട്ടിക്സ് അസോസിയേഷൻ അവാർഡ്, സൗത്ത്-ഈസ്റ്റേൺ ഫിലിം ക്രി്ട്ടിക്സ് അസോസിയേഷൻ അവാർഡ്, ബഫ്ട അവാർഡ് (BAFTA), സ്ക്രീൻ ആക്ടേഴ്സ് ഗിൽഡ് അവാർഡ്, എന്നീ അവാർഡുകൾ മിറ സോർവിനോയ്ക്ക് ലഭിച്ചത്.
പുറത്തേയ്ക്കുള്ള കണ്ണികൾ
വർഗ്ഗം:1967-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ
ജോർജ്ജ് ഗീവർഗ്ഗീസ് ജോസഫ്
ഗണിതശാസ്ത്രാദ്ധ്യാപകനും ഗവേഷകനുമാണ് '''ഡോ. ജോർജ് ഗീവർഗ്ഗീസ് ജോസഫ്'''. കേരള ഗണിതശാസ്ത്ര തത്ത്വങ്ങളുടെ ഉത്ഭവം, ഗണിത ശാസ്ത്ര അറിവുകൾ യുറോപ്പിലേക്ക് വ്യാപിച്ചതിന്റെ സാധ്യതകൾ എന്നിവയെക്കുറിച്ച് പാശ്ചാത്യേതര ഗണിത ശാസ്ത്ര ചരിത്രത്തിൽ ഗവേഷണം നടത്തി. 'ക്രസ്റ്റ് ഓഫ് ദ പീക്കോക്ക്', 'പാസ്സേജ് ടു ഇൻഫിനിറ്റി' തുടങ്ങിയ പുസ്തകങ്ങൾ ഗണിത ചിന്തയിൽ ശ്രദ്ധേയ ചലനങ്ങൾ സൃഷ്ടിച്ചു. ഗണിതശാസ്ത്ര ജ്ഞാനം വികസിച്ചുവന്നത് യൂറോപ്പിനെ കേന്ദ്രീകരിച്ചാണെന്ന "വിഭാഗീയ" ധാരണ തിരുത്തിയെഴുനുള്ള ശ്രമമാണ്‌ ഇദ്ദേഹം തന്റെ ഗ്രന്ഥങ്ങളിലൂടെ നടത്തിയത്. ന്യൂട്ടൻ - ഗ്രിഗറി സീരീസ്, മാധവ – ഗ്രിഗറി സീരീസ് എന്ന് പുനർനാമകരണം ചെയ്യപ്പെട്ടതിൽ ഇദ്ദേഹത്തിന്റെ സംഭാവന വലുതാണ്.
ജീവിതരേഖ
ലണ്ടനിൽ അഭിഭാഷകനായിരുന്നു ഇദ്ദേഹത്തിന്റെ മുത്തച്ഛൻ. അദ്ദേഹം മഹാത്മാഗാന്ധിയോടൊപ്പം സ്വാതന്ത്ര്യ സമരത്തിൽ പങ്കെടുത്തിട്ടുണ്ട്. ഒൻപതുവയസ്സായിരുന്നപ്പോൾ കേരളത്തിൽ നിന്നു പോയ പ്രൊഫ. ജോസഫ് ജംഗ്ലണ്ടിലെ ലെസ്റ്റർ യൂണിവേഴ്‌സിറ്റിയിലേയും  മാഞ്ചസ്റ്റർ യുണിവേഴ്‌സിറ്റിയിലേയും പഠനശേഷം കെനിയയിലേക്ക് മടങ്ങി. കെനിയയിൽ അദ്ധ്യാപകനായിരിക്കുമ്പോൾ യുറോപ്യേതര ഗണിതശാസ്ത്ര ചരിത്രത്തിൽ താൽപര്യം പ്രകടിപ്പിച്ച അദ്ദേഹം മാഞ്ചസ്റ്റർ യൂണിവേഴ്‌സിറ്റിയിൽ അദ്ധ്യാപകനായി. അവിടെ നിന്ന് വിരമിച്ചു.
ഗണിതശാസ്ത്രാധിഷ്ഠിത പ്രോഗ്രാമിംഗ്, ജനസംഖ്യാശാസ്ത്രം, അപ്ലൈഡ് മാത്തമെറ്റിക്‌സ്, സ്റ്റാറ്റിസ്സ്റ്റിക് തുടങ്ങിയവ കേന്ദ്രീകരിച്ചായിരുന്നു പ്രൊഫ.ജോസഫിന്റെ പഠിപ്പിക്കലുകളും ഗവേഷണങ്ങളും. ആഫിക്കൻ സർവ്വകലാശാലകളിലും പാപുവ ന്യൂ ഗിനി, ന്യൂസിലാന്റ് സർവ്വകലാശാലകളിലും നിരവധി പ്രഭാഷണങ്ങൾക്കു നേതൃത്വം നൽകി.
മധ്യകാലഘട്ടത്തിൽ ഇന്ത്യ, ചൈന,ആഫ്രിക്ക, സൗത്ത് അമേരിക്ക എന്നിവിടങ്ങളിലുണ്ടായ ഗണിതശാസ്ത്ര വളർച്ചയെക്കുറിച്ച് പ്രതിപാദിക്കുന്ന പ്രൊഫ. ജോസഫിന്റെ പുസ്തകം ഏഷ്യയിലും യുറോപ്പിലുമായി വിവിധ ഭാഷകളിൽ വിവർത്തനം ചെയതിട്ടുണ്ട്. 'ദ ക്രെസ്റ്റ് ഓഫ് ദി പീക്കോക്ക് : നോൺ യുറോപ്യൻ റൂട്ട്‌സ് ഓഫ് മാത്തമെറ്റിക്‌സ്', 'എ പാസേജ് ടു ഇൻഫിനിറ്റി: മിഡീവൽ ഇന്ത്യൻ മാത്തമെറ്റിക്‌സ് ഫ്രെം കേരള ആൻഡ് ഇറ്റ്‌സ് ഇംപാക്ട്'  എന്നീ പുസ്തകങ്ങൾ കിഴക്കൻ രാജ്യങ്ങളിൽ നിന്ന് പാശ്ചാത്യ രാജ്യങ്ങളിലേയ്ക്കുള്ള വിവര കൈമാറ്റത്തിന്റെ വിവരണമാണ്.
അവലംബം
വർഗ്ഗം:ഗണിതശാസ്ത്രജ്ഞർ വർഗ്ഗം:20-ആം നൂറ്റാണ്ടിലെ ഗണിതശാസ്ത്രജ്ഞർ
ഓക്സികാനസ് താസസ്
ഹെപ്പിയലിഡേ കുടുംബത്തിലെ ഒരു നിശാശലഭമാണ് ആണ് ഓക്സികാനസ് താസസ്. ഇത് ന്യൂ ഗ്വിനിയയിൽ കാണപ്പെടുന്നു.
ഡൊളോറസ് ഹാർട്ട്
പ്രശസ്ത ഹോളിവുഡ് നടിയായിരുന്നു, കത്തോലിക്കാ സഭയിലെ ഒരു കന്യാസ്ത്രീയായ ഡൊളോറസ് ഹാർട്ട്.
ജീവിതരേഖ
ഹോളിവുഡ് നടനായിരുന്ന ബെർട്ട് ഹിക്സിന്റെയും ഹാരിയറ്റ് ഹിക്സിന്റെയും പുത്രിയായി 1938 ഒക്ടോബർ 20നു ജനിച്ചു.
അവലംബം
വർഗ്ഗം:കന്യാസ്ത്രീകൾ വർഗ്ഗം:ഹോളിവുഡ് ചലച്ചിത്ര നടിമാർ വർഗ്ഗം:1938-ൽ ജനിച്ചവർ
ശാസ്താംകോട്ട ബ്ലോക്ക് പഞ്ചായത്ത്
കൊല്ലം ജില്ലയിലെ കുന്നത്തൂർ താലൂക്കിൽ‌പ്പെട്ട ഒരു ബ്ലോക്ക് പഞ്ചായത്താണ് ശാസ്താംകോട്ട ബ്ളോക്ക് പഞ്ചായത്ത്.ശാസ്താംകോട്ട ബ്ളോക്ക് പഞ്ചായത്തിന്റെ വിസ്തീർണ്ണം 118.41 ചതുരശ്രകിലോമീറ്ററാണ്.
വിലാസം
ശാസ്താംകോട്ട ബ്ലോക്ക് പഞ്ചായത്ത് പോരുവഴി - 690520 ഫോൺ‍‍‍‍ : 0476 2830375 ഇമെയിൽ : bdosst@dataone.in
അവലംബം
http://www.trend.kerala.gov.in http://lsgkerala.in/vettikavalablock Census data 2001
വർഗ്ഗം:കൊല്ലം ജില്ലയിലെ ബ്ലോക്ക് പഞ്ചായത്തുകൾ
ഘൂർണന ആരം
ഒരു ഭ്രമണ അക്ഷത്തെ ആധാരമാക്കിയുളള ഒരു വസ്തുവിന്റെ ഘൂർണനആരം ( Radius of Gyration) എന്നാൽ ആ വസ്തുവിന്റെ യഥാർത്ഥ പിണ്ഡവിതാനം മൂലമുണ്ടാകുന്ന അതേ ജഢത്വാഘൂർണം ആ വസ്തുവിന്റെ ആകെ പിണ്ഡം ഒരു ബിന്ദുവിൽ കേന്ദീകരിച്ചിരുന്നാൽ ഉണ്ടാകുമെങ്കിൽ ആ ബിന്ദുവിലേയ്ക്കുളള അകലമാണ്. .
ഗണിതശാസ്ത്രത്തിൽ ഘൂർണന ആരം എന്നാൽ അതിന്റെ പിണ്ഡകേന്ദ്ര ത്തിൽ നിന്നോ അല്ലെങ്കിൽ ഏതെങ്കിലും നിശ്ചിത അക്ഷത്തിൽ നിന്നോ ഉളള ആ വസ്തുവിന്റെ ഭാഗങ്ങങ്ങളുടെ അകലത്തിന്റെ വർഗ്ഗശരാശരിമൂലം ആണ്. കറങ്ങുന്ന ഒരു പിണ്ഡത്തിനെ ഒറ്റബിന്ദുവായി സങ്കല്പിച്ചാൽ ആ ബിന്ദുവിന് അതിന്റെ ഭ്രമണാക്ഷവുമായുളള ലംബദൂരമാണ് ഇത്.
ഒരു വസ്തു m പിണ്ഡമുളള n ഘടകഭാഗങ്ങൾ ഉൾക്കൊള്ളുന്നുവെന്ന് കരുതുക. എന്നിവ ഭ്രമണത്തിന്റെ അക്ഷത്തിൽ നിന്ന് അവയുടെ ലംബമായ അകലമാണെന്നിരിക്കട്ടെ. ഭ്രമണാക്ഷത്തെ ആധാരമാക്കിയുളള ആ വസ്തുവിൻ്റെ ജഢത്വാഘൂർണം I എന്നാൽ
എല്ലാ പിണ്ഡങ്ങളും തുല്യമായാൽ ( m ), ജഢത്വാഘൂർണം,.
m = M/n ആയതിനാൽ ( M എന്നാൽ ആകെ പിണ്ഡം),
മുകളിലുള്ള സമവാക്യങ്ങളിൽ നിന്ന്,
ഘൂർണന ആരം എന്നാൽ ഘടകഭാഗങ്ങൾക്ക് അക്ഷത്തിൽ നിന്നുളള ദൂരത്തിന്റെ വർഗ്ഗശരാശരിമൂലമാണ്.
ബലതന്ത്രത്തിലെ പ്രായോഗിക ഉപയോഗങ്ങൾ
ഒരു അക്ഷത്തെ ആസ്പദമാക്കിയുളള ഘൂർണന ആരം  ആ അക്ഷത്തെ ചുറ്റിയുളള പിണ്ഡജഢത്വാഘൂർണത്തിന്റെയും  മൊത്തം പിണ്ഡത്തിന്റെയും  m അടിസ്ഥാനത്തിൽ കണക്കാക്കാം;
അഥവാ
ഒരു അദിശപരിമാണമാണ്,
തന്മാത്രീയതലത്തിലുളള പ്രായോഗിക ഉപയോഗങ്ങൾ
പോളിമർ ഭൗതികശാസ്ത്രത്തിൽ, പോളിമർ ശൃംഖലയുടെ അളവുകൾ വിവരിക്കാൻ ഘൂർണന ആരം ഉപയോഗിക്കുന്നു. ഒരു നിശ്ചിത സമയത്തിലുളള ഒരു തന്മാത്രയുടെ ഘൂർണന ആരം ഇപ്രകാരമാണ് നിർവചിച്ചിരിക്കുന്നത്:
ഇവിടെ മോണോമറുകളുടെ ശരാശരി സ്ഥാനം. ചുവടെ വിശദമാക്കിയിരിക്കുന്നതുപോലെ, മോണോമറുകൾ തമ്മിലുള്ള ദൂരത്തിന്റെ വർഗ്ഗശരാശരിമൂലത്തിന് ആനുപാതികമാണ് ഘൂർണന ആരം:
അവലംബം
വർഗ്ഗം:സോളിഡ് മെക്കാനിക്സ്
രണജിത് ഗുഹ
ഒരു ഇന്ത്യൻ ചരിത്രകാരനായിരുന്നു രണജിത് ഗുഹ (23 മെയ് 1923 - 28 ഏപ്രിൽ 2023). സബാൾട്ടേൺ സ്റ്റഡീസ് ഗ്രൂപ്പിന്റെ ആദ്യകാല പയനിയർമാരിൽ ഒരാളായിരുന്ന അദ്ദേഹം ദക്ഷിണേഷ്യൻ പഠനങ്ങളുടെ പദ്ധതിശാസ്‌ത്രം പോസ്റ്റ്-കൊളോണിയൽ, പോസ്റ്റ്-ഇമ്പീരിയൽ സമൂഹങ്ങൾ അധസ്ഥിതരുടെ വീക്ഷണകോണിൽ നിന്ന് പഠിക്കുന്നതിൽ ശ്രദ്ധ കേന്ദ്രീകരിച്ചു. ഗ്രൂപ്പിന്റെ ആദ്യകാല സമാഹാരങ്ങളിൽ പലതിന്റെയും എഡിറ്ററായിരുന്ന അദ്ദേഹം ഇംഗ്ലീഷിലും ബംഗാളിയിലും ധാരാളം എഴുതിയിട്ടുണ്ട്.
ജീവചരിത്രം
1923 മെയ് 23 ന് ഇന്നത്തെ ബംഗ്ലാദേശിലെ ബ്രിട്ടീഷ് ഇന്ത്യയിലെ ബാക്കർഗംഗ ജില്ലയിലെ സിദ്ധകാട്ടിയിൽ ഖാസ് താലൂക്ദാർമാരുടെ കുടുംബത്തിലാണ് ഗുഹ ജനിച്ചത്. 1934-ൽ അച്ഛൻ കൊൽക്കത്ത ഹൈക്കോടതിയിൽ അഭിഭാഷകനായി തുടങ്ങിയപ്പോൾ അദ്ദേഹത്തിന്റെ കുടുംബം കൽക്കത്തയിലേക്ക് താമസം മാറി. ഗുഹ മിത്ര ഇൻസ്റ്റിറ്റ്യൂഷനിൽ നിന്ന് സ്കൂൾ വിദ്യാഭ്യാസം പൂർത്തിയാക്കി. കൽക്കട്ടയിലെ പ്രസിഡൻസി യൂണിവേഴ്സിറ്റിയിൽ നിന്ന് ബിരുദം നേടി. പിന്നീട് കൽക്കട്ട സർവകലാശാലയിൽ നിന്ന് ചരിത്രത്തിൽ ബിരുദാനന്തര ബിരുദം നേടി. അദ്ദേഹത്തിന്റെ ആദ്യകാല അക്കാദമിക നാളുകളിൽ, ഇന്ത്യൻ ചരിത്രകാരനായ സുശോഭൻ സർക്കാരിന്റെ പഠനങ്ങൾ അദ്ദേഹത്തെ സ്വാധീനിച്ചു. ബംഗാളി ഇന്റലക്ച്വൽസ് ഓറൽ ഹിസ്റ്ററി പ്രോജക്ടിന് നൽകിയ അഭിമുഖത്തിൽ, കിഴക്കൻ ബംഗാളിലെ തന്റെ സമ്പന്നമായ കുടുംബ പശ്ചാത്തലവും വളർത്തലും, എഴുത്തുകാരായ ഡി.എച്ച്. ലോറൻസ്, ഫിയോദർ ദസ്തയേവ്സ്കി, ബംഗാളി കവി മൈക്കൽ മധുസൂദൻ ദത്ത് എന്നിവരുൾപ്പെടെയുള്ള തന്റെ ആദ്യകാല സ്വാധീനങ്ങളിൽ ചിലത് അദ്ദേഹം അംഗീകരിച്ചു.
1940-കളിൽ, കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ അംഗമായിരുന്നു ഗുഹ. ലണ്ടൻ ആസ്ഥാനമായുള്ള വേൾഡ് ഫെഡറേഷൻ ഓഫ് ഡെമോക്രാറ്റിക് യൂത്ത് ഗ്രൂപ്പിനെ പ്രതിനിധീകരിച്ചു. 1953-ൽ അദ്ദേഹം ഇന്ത്യയിലേക്ക് മടങ്ങി. പിന്നീട് 1956-ൽ സോവിയറ്റ് ഹംഗറി അധിനിവേശത്തെത്തുടർന്ന് രാഷ്ട്രീയ പ്രവർത്തനം ഉപേക്ഷിച്ചു. 1953-ൽ തന്റെ അധ്യാപന ജീവിതം ആരംഭിച്ചു. ചന്ദർനാഗൂർ ഗവൺമെന്റ് കോളേജിൽ അദ്ധ്യാപനം നടത്തി. കൽക്കട്ട സെൻട്രൽ കോളേജിൽ അദ്ധ്യാപകനായി. അദ്ദേഹത്തിന്റെ മുൻകാല രാഷ്ട്രീയ പ്രവർത്തനങ്ങളും കമ്മ്യൂണിസ്റ്റ് ആശയങ്ങളുമായുള്ള ബന്ധവും ഭരണപരമായ ശ്രദ്ധയിൽപ്പെട്ടപ്പോൾ അദ്ദേഹത്തെ ബംഗാൾ എജ്യുക്കേഷണൽ സർവീസസിൽ നിന്ന് സസ്പെൻഡ് ചെയ്തു. ഇതേ കാലയളവിൽ ആരംഭിച്ച ജാദവ്പൂർ സർവ്വകലാശാലയിൽ അദ്ദേഹത്തിന് പിന്നീട് ജോലി ലഭിച്ചു.
1959-ൽ ഇന്ത്യയിൽ നിന്ന് യുണൈറ്റഡ് കിംഗ്ഡത്തിലേക്ക് കുടിയേറിയ ഗുഹ അവിടെ സസെക്സ് സർവകലാശാലയിൽ ചരിത്ര വായനക്കാരനായി തന്റെ കരിയർ ആരംഭിച്ചു. തന്റെ ഔദ്യോഗിക ജീവിതത്തിൽ ഗുഹ ഓസ്‌ട്രേലിയൻ നാഷണൽ യൂണിവേഴ്‌സിറ്റിയിലും അദ്ധ്യാപകനായിരുന്നു.
സബാൾട്ടേൺ സ്റ്റഡീസ് ഗ്രൂപ്പ്
1980-കൾ മുതൽ, രാജ്യത്തിന്റെയും പ്രദേശത്തിന്റെയും സങ്കീർണ്ണമായ ഭൂതകാലത്തെക്കുറിച്ച് പഠിക്കാൻ അന്നത്തെ മുഖ്യധാരാ ചരിത്രപഠനങ്ങൾ പര്യാപ്തമല്ലെന്ന് നിരീക്ഷിച്ചതിന് ശേഷം, ദക്ഷിണേഷ്യയെയും ഇന്ത്യൻ ഉപഭൂഖണ്ഡത്തെയും കുറിച്ച് പഠിക്കാനുള്ള ഒരു ബദൽ മാർഗം ഗുഹ കൊണ്ടുവന്നതായി ശ്രദ്ധിക്കപ്പെട്ടു. അങ്ങനെ ചെയ്യുന്നതിലൂടെ, പ്രദേശത്തിന്റെ ചരിത്രം പഠിക്കുന്നതിനും ദക്ഷിണേഷ്യൻ പഠനങ്ങളിലെ വരേണ്യ പക്ഷപാതങ്ങൾ കുറയ്ക്കുന്നതിനുമുള്ള പ്രബലമായ എലിറ്റിസ്റ്റ് മാർഗത്തിൽ നിന്ന് മാറാൻ അദ്ദേഹം സഹായിച്ചു. തത്ഫലമായുണ്ടാകുന്ന രീതിശാസ്ത്രം, 1980-കളിൽ പുരോഗമിച്ചു. സബാൾട്ടേൺ സ്റ്റഡീസ് അല്ലെങ്കിൽ സബാൾട്ടേൺ സ്റ്റഡി ഗ്രൂപ്പ് എന്ന് വിളിക്കപ്പെട്ടു. ഇത് കൊളോണിയൽ, പോസ്റ്റ്-മാർക്സിസ്റ്റ് ചരിത്രത്തിന്റെ സ്വാധീനമുള്ള സ്കൂളുകളിലൊന്നായി കണക്കാക്കപ്പെടുന്നു.
കൊളോണിയൽ ഇന്ത്യയിലെ കർഷക കലാപത്തിന്റെ പ്രാഥമിക വശങ്ങൾ ഗവേഷകർ ഈ വിഷയത്തിലെ ഒരു ക്ലാസിക് ആയി കണക്കാക്കുന്നു. ഇതുകൂടാതെ, സബാൾട്ടേൺ സ്റ്റഡീസിന്റെ ആദ്യ വാല്യത്തിലെ അദ്ദേഹത്തിന്റെ സ്ഥാപക പ്രസ്താവന, സബാൾട്ടേൺ സ്റ്റഡീസ് ഗ്രൂപ്പിന്റെ അജണ്ട നിശ്ചയിച്ചു. "സബാൾട്ടേൺ" എന്നത് "മൊത്തം ഇന്ത്യൻ ജനസംഖ്യയും ഞങ്ങൾ 'എലൈറ്റ്' എന്ന് വിശേഷിപ്പിച്ചിട്ടുള്ള എല്ലാവരുമായുള്ള ജനസംഖ്യാപരമായ വ്യത്യാസമാണ്. ." "സബാൾട്ടേൺ" എന്ന പദം കീഴാളരുടെ ശബ്ദത്തിലേക്ക് ശ്രദ്ധ ആകർഷിക്കാൻ ഉപയോഗിച്ചു, ഇറ്റാലിയൻ മാർക്സിസ്റ്റ് തത്ത്വചിന്തകനായ അന്റോണിയോ ഗ്രാംഷി ആവിഷ്കരിച്ച ഒരു പദത്തിൽ നിന്ന് കടമെടുത്തതാണ്. ഈ ലെൻസിൽ നിന്ന് ചരിത്രം പഠിക്കുമ്പോൾ, ഗ്രൂപ്പ്, വർഗം, ലിംഗഭേദം, ജാതി എന്നിവ അടിസ്ഥാനമാക്കിയുള്ള കീഴ്വഴക്കവും അവർ പ്രദേശത്തിന്റെ ചരിത്രം എങ്ങനെ രൂപപ്പെടുത്തി എന്നതും പഠിച്ചു. ഈ സമീപനം അന്നുവരെ മുഖ്യധാരാ പഠനങ്ങളിൽ നിന്ന് അപ്രത്യക്ഷമായിരുന്നു.
അദ്ദേഹത്തിന്റെ വിദ്യാർത്ഥികളിൽ ചില സാമൂഹ്യശാസ്ത്രജ്ഞരും ചരിത്രകാരന്മാരുമായ പാർത്ഥ ചാറ്റർജി, ഗായത്രി ചക്രവർത്തി സ്പിവാക്, ദിപേഷ് ചക്രവർത്തി എന്നിവരും ഉൾപ്പെടുന്നു. ഗുഹ ഇംഗ്ലീഷിലും അദ്ദേഹത്തിന്റെ മാതൃഭാഷയായ ബംഗാളിയിലും വിപുലമായി എഴുതി.
സ്വകാര്യ ജീവിതം
ഓസ്ട്രിയയിലെ വിയന്ന വുഡ്‌സിന്റെ അരികിലുള്ള പുർക്കേഴ്‌സ്‌ഡോർഫിലാണ് ഗുഹ താമസിച്ചിരുന്നത്. ജർമ്മൻ വംശജനായ ഭാര്യ മെക്‌തിൽഡ് ഗുഹ, നീ ജംഗ്‌വിർത്ത്, സ്വയം സബാൾട്ടേൺ പഠനത്തിലെ പ്രമുഖ പണ്ഡിതനായിരുന്നു. 1960-കളുടെ തുടക്കത്തിൽ സസെക്‌സ് യൂണിവേഴ്‌സിറ്റിയിൽ വെച്ച് ഗുഹ ഉയരത്തിന്റെ പടവുകൾ കയറി. പ്രശസ്തിയിലേക്ക്, തുടർന്ന് ഓസ്‌ട്രേലിയൻ നാഷണൽ യൂണിവേഴ്‌സിറ്റിയിലേക്ക് മാറി. അവിടെ ഇരുവരും ജോലി തുടർന്നു.
2023 ഏപ്രിൽ 28-ന് തന്റെ നൂറാം ജന്മദിനത്തിന് മൂന്നര ആഴ്ച പിന്നിടുമ്പോൾ. ഓസ്ട്രിയയിലെ വിയന്ന വുഡ്‌സിലെ വസതിയിൽ വെച്ചാണ് ഗുഹ മരിച്ചത്.
External links
വർഗ്ഗം:1923-ൽ ജനിച്ചവർ വർഗ്ഗം:2023-ൽ മരിച്ചവർ
ഗൂഗിൾ വൺ
വിപുലീകരിച്ച ക്ലൗഡ് സ്റ്റോറേജ് വാഗ്ദാനം ചെയ്യുന്നതും ഉപഭോക്തൃ വിപണിയെ ഉദ്ദേശിച്ചുള്ളതുമായ ഗൂഗിളിൻ്റെ സബ്‌സ്‌ക്രിപ്‌ഷൻ സേവനമാണ് ഗൂഗിൾ വൺ. ഗൂഗിൾ ഡ്രൈവ്, ജിമെയിൽ, ഗൂഗിൾ ഫോട്ടോസ് എന്നിവയിലുടനീളം പങ്കിടുന്ന 15 ജിഗാബൈറ്റിന്റെ സൗജന്യ ഗൂഗിൾ അക്കൗണ്ട് സ്‌റ്റോറേജിൽ നിന്നുള്ള വിപുലീകരണം ആയി, ഗൂഗിൾ വൺ പെയ്ഡ് പ്ലാനുകൾ 100 ജിഗാബൈറ്റുകൾ  മുതൽ പരമാവധി 30ടെറാബൈറ്റ്സ് വരെ ക്ലൗഡ് സ്റ്റോറേജ് വാഗ്ദാനം ചെയ്യുന്നു. ഒന്നിലധികം ഗൂഗിൾന്റെ ഡ്രൈവിൻ്റെ പണമടച്ചുള്ള സേവനങ്ങളെ ഗൂഗിൾ വൺ മാറ്റിസ്ഥാപിച്ചു. പ്രോഗ്രാമിന്റെ റോ സ്റ്റോറേജ് ഉപയോക്താക്കൾക്ക് ആക്‌സസ് ചെയ്യാൻ കഴിയില്ല, എന്നാൽ ജിമെയിൽ, ഗൂഗിൾ ഡ്രൈവ്, ഗൂഗിൾ ഫോട്ടോസ് എന്നിവയിലൂടെ ഇമെയിലുകളും ഫയലുകളും ചിത്രങ്ങളും ചേർക്കാനും നീക്കം ചെയ്യാനും കഴിയും.
ചരിത്രം
2018 മെയ് മാസത്തിലാണ് ഗൂഗിൾ വൺ പ്രഖ്യാപിച്ചത്. 1 ടെറാബൈറ്റ് ഗൂഗിൾ ഡ്രൈവിനുള്ള പ്ലാൻ 2 ടെറാബൈറ്റ് ആയി അപ്‌ഗ്രേഡ് ചെയ്യും, അതേസമയം 2 ടെറാബൈറ്റ് പ്ലാനിന്റെ വില ഗൂഗിൾ ഡ്രൈവിന്റെ 1 ടെറാബൈറ്റ്ന്റെ പ്ലാനിൻ്റെ അതേ വിലയായിരിക്കും (US$9.99) എന്നായിരുന്നു പ്രഖ്യാപനം. എല്ലാ ഗൂഗിൾ വൺ പ്ലാനുകളിലും 24/7 പിന്തുണ ലഭ്യമാകുമെന്നും ഗൂഗിൾ പ്രഖ്യാപിച്ചു. 2018 മെയ് മുതൽ ഓഗസ്റ്റ് വരെ, ഗൂഗിൾ ഡ്രൈവ് ഉപയോക്താക്കളെ ഗൂഗിൾ വണ്ണിലേക്ക് അപ്‌ഗ്രേഡ് ചെയ്യാൻ തുടങ്ങി. 2018 ഓഗസ്റ്റ് 15-ന്, യുണൈറ്റഡ് സ്‌റ്റേറ്റ്‌സിലെ എല്ലാ ഉപയോക്താക്കൾക്കും ഗൂഗിൾ വൺ-ലേക്ക് സൗജന്യമായി ആക്‌സസ് ലഭിക്കുമെന്ന് ഗൂഗിൾ പ്രഖ്യാപിച്ചു, എന്നാൽ അംഗത്വ ആനുകൂല്യങ്ങളോ അപ്‌ഗ്രേഡ് ചെയ്‌ത സ്‌റ്റോറേജോ ലഭിക്കില്ല എന്നും അവർ അറിയിച്ചു.
സവിശേഷതകൾ
പണമടച്ചുള്ള പ്ലാനുള്ള ഉപയോക്താക്കൾക്ക് ഇനിപ്പറയുന്നവ നേടാനാകും:
സ്റ്റോറേജ്
ഗൂഗിൾ വൺ മാനേജ് ചെയ്യുന്ന സ്റ്റോറേജ് ജിമെയിൽ, ഗൂഗിൾ ഡ്രൈവ്, ഗൂഗിൾ ഫോട്ടോസ്  എന്നിവ ഉപയോഗിക്കുന്നു. ചരിത്രപരമായ ഗൂഗിൾ ഡ്രൈവ് പ്ലാനുകളേക്കാൾ അൽപ്പം വിലകുറഞ്ഞതാണ് ഗൂഗിൾ വൺ പ്ലാനുകൾ. ഗൂഗിൾ അവരുടെ 1 ടെറാബൈറ്റ് പ്ലാൻ നീക്കം ചെയ്യുകയും 200 ജിഗാബൈറ്റ് പ്ലാൻ ചേർക്കുകയും ചെയ്‌തു, കൂടാതെ 2 ടെറാബൈറ്റ് പ്ലാനിന്റെ വില പ്രതിമാസം $19.99-ൽ എന്നതിൽ നിന്ന് പ്രതിമാസം $9.99 ആയി കുറച്ചു.
2021 ജൂൺ 1 മുതൽ "ഉയർന്ന നിലവാരമുള്ള", എക്‌സ്‌പ്രസ് നിലവാരമുള്ള ഫോട്ടോകൾക്ക് പരിധിയില്ലാത്ത സൗജന്യ സ്റ്റോറേജ് ഇനി നൽകില്ലെന്ന് ഗൂഗിൾ പ്രഖ്യാപിച്ചു. ഇതിനർത്ഥം, ആ തീയതി മുതൽ ഉയർന്ന നിലവാരമുള്ള ഫോട്ടോകളും എക്‌സ്‌പ്രസ് നിലവാരമുള്ള ഫോട്ടോകളും ഇപ്പോൾ സൌജന്യമായി ലഭ്യമായ 15 GB സ്റ്റോറേജിലേക്ക് കണക്കാക്കും എന്നാണ്.
അവലംബം
<references group="" responsive="1"> വർഗ്ഗം:ഗൂഗിൾ സേവനങ്ങൾ വർഗ്ഗം:2018 സോഫ്റ്റ്വെയർ
റൂത്ത് ഫസ്റ്റ്
ദക്ഷിണാഫ്രിക്കയിലെ വർണ്ണവിവേചനത്തിനെതിരേ പോരാടിയ ഒരു വനിതയായിരുന്നു റൂത്ത് ഫസ്റ്റ്(4 മെയ് 1925 – 17 ഓഗസ്റ്റ് 1982). സർവ്വകലാശാല വിദ്യാഭ്യാസകാലഘട്ടത്തിൽ തന്നെ സജീവ രാഷ്ട്രീയത്തിലേക്കു പ്രവേശിച്ചു. വിദ്യാഭ്യാസം പൂർത്തിയാക്കിയതിനു ശേഷം, മാധ്യമരംഗമാണ് ഔദ്യോഗിക തൊഴിൽമേഖലയായി അവർ തിരഞ്ഞെടുത്തത്. ദക്ഷിണാഫ്രിക്കയിലെ വർണ്ണവിവേചനത്തിനെതിരേയുള്ള യുദ്ധത്തിൽ പേന പടവാളാക്കി യുദ്ധം ചെയ്തു.
1949 മുതൽ ഭർത്താവ് ജോ സ്ലോവുമൊത്തായിരുന്നു വർണ്ണവിവേചനത്തിനെതിരേയുള്ള സമരങ്ങൾ. 1956 ൽ ആഫ്രിക്കൻ സർക്കാർ ഇരുവരേയും അറസ്റ്റ് ചെയ്തു. 1961 മുതൽ അഞ്ചുകൊല്ലത്തേക്ക് ജോഹന്നസ്ബർഗിൽ പ്രവേശിക്കുന്നതിൽ നിന്നും സർക്കാർ റൂത്തിനെ വിലക്കി. 1963 ൽ വിറ്റ്വാട്ടർസ്രാൻഡ് സർവ്വകലാശാലയുടെ പൊതു ലൈബ്രറിയിൽ നിന്നും പോലീസ് റൂത്തിനെ അറസ്റ്റ് ചെയ്തു. 1964 ൽ ദക്ഷിണാഫ്രിക്കയിൽ നിന്നും കുട്ടികളോടൊപ്പം ഇംഗ്ലണ്ടിലേക്കു പലായനം ചെയ്തു. 1982 ഓഗസ്റ്റ് 17 ന് തന്റെ വിലാസത്തിൽ തപാലിൽ വന്ന ഒരു പൊതി തുറന്നു നോക്കുന്നതിനിടെ അതിൽ വച്ചിരുന്ന സ്ഫോടകവസ്തു പൊട്ടിത്തെറിച്ച് റൂത്ത് മരണമടഞ്ഞു.
ആദ്യകാല ജീവിതം
1925 മേയ് 4നാണ് റൂത്ത് ഫസ്റ്റിന്റെ ജനനം. പിതാവ് ജൂലിയസ് ഫസ്റ്റും, മാതാവ് മറ്റിൽഡ ലവെതാനും ലാത്വിയയിൽ നിന്നും ദക്ഷിണാഫ്രിക്കയിലേക്ക് കുടിയേറിയവരായിരുന്നു. കമ്മ്യൂണിസ്റ്റ് പാർട്ടി ഓഫ് സൗത്ത് ആഫ്രിക്കയുടെ സ്ഥാപകനേതാക്കൾ കൂടിയായിരുന്നു ഈ ദമ്പതികൾ. ജോഹന്നസ്ബർഗിലാണ് റൂത്ത്ജനിച്ചത്. പെൺകുട്ടികൾക്കു വേണ്ടി മാത്രമുള്ള ജെപ്പെ ഹൈസ്കൂളിലായിരുന്നു പ്രാഥമിക വിദ്യാഭ്യാസം. വിറ്റ് വാട്ടർസ്രാൻഡ് സർവ്വകലാശാലയിലായിരുന്നു ഉപരിപഠനത്തിനായി റൂത്ത് ചേർന്നത്.അവരുടെ കുടുംബത്തിൽനിന്നും സർവ്വകലാശാലാ വിദ്യാഭ്യാസത്തിനായി പോകുന്ന ആദ്യ വ്യക്തി കൂടിയായിരുന്നു റൂത്ത്. വളരെ ബുദ്ധിമതിയായി കുട്ടിയായിരുന്നു റൂത്ത്. കൂടാതെ പാഠ്യേതര വിഷയങ്ങളിൽ താൽപര്യവുമുണ്ടായിരുന്നു. ബിരുദപഠനത്തിന് ഐഛികവിഷയം സാമൂഹ്യശാസ്ത്രമായിരുന്നു. ഇംഗ്ലീഷ് ഭാഷയിലും, ആഫ്രിക്കയുടെ ചരിത്രത്തിലും റൂത്തിന് പ്രത്യേക താൽപര്യമുണ്ടായിരുന്നു.
സർവ്വകലാശാലയിൽ നിയമപഠനം നടത്തിയിരുന്ന ഇന്ത്യൻ വിദ്യാർത്ഥിയായ ഇസ്മയിൽ മീറുമായി റൂത്തി പരിചയത്തിലായി. ദക്ഷിണാഫ്രിക്കയിലെ വർണ്ണവിവേചനത്തോടുള്ള എതിർപ്പായിരുന്നു ഇരുവരേയും തമ്മിലടുപ്പിച്ചത്. ഇസ്മയിലിന്റെ അടുത്ത സുഹൃത്തായിരുന്നു നെൽസൺ മണ്ടേല. ഇസ്മയിലും, റൂത്തും മുൻകൈയ്യെടുത്ത് ഫെഡറേഷൻ ഓഫ് പ്രോഗ്രസ്സീവ് സ്റ്റുഡന്റ്സ് എന്നൊരു സംഘടനക്ക് രൂപം കൊടുത്തു. കോളേജ് രാഷ്ട്രീയത്തിനുമപ്പുറത്ത് വിശാലമായ ലക്ഷ്യങ്ങളായിരുന്നു ഈ പുതിയ സംഘടനക്കുണ്ടായിരുന്നത്. യങ് കമ്മ്യൂണിസ്റ്റ് ലീഗിലും ശ്രദ്ധിക്കപ്പെട്ട ഒരു വ്യക്തിത്വമായി റൂത്ത് മാറിയിരുന്നു.
രാഷ്ട്രീയപ്രവർത്തനം
സർവ്വകലാശാലയിൽ പഠിക്കുമ്പോൾ തന്നെ, വർണ്ണവിവേചനത്തിന്റെ ദൂഷ്യവശങ്ങളെക്കുറിച്ച് റൂത്ത് നന്നായി മനസ്സിലാക്കിയിരുന്നു. വർണ്ണവിവേചനത്തിനെതിരേ പൊരുതണമെന്ന് വിദ്യാർത്ഥിയായിരിക്കുമ്പോൾ തന്നെ റൂത്ത് തീരുമാനിച്ചിരുന്നു. ബിരുദ പഠനത്തിനുശേഷം ജോഹന്നസ്ബർഗ് സിറ്റി കൗൺസിലിൽ ഒരു ഗവേഷക സഹായിയായിട്ടാണ് റൂത്ത് തന്റെ ഔദ്യോഗിക ജീവിതം ആരംഭിച്ചത്. മാതാപിതാക്കൾ രൂപംകൊടുത്ത സൗത്ത് ആഫ്രിക്കൻ കമ്മ്യൂണിസ്റ്റ് പാർട്ടിയിലെ സജീവ പ്രവർത്തകയായി റൂത്ത് ഇക്കാലം കൊണ്ട് മാറിയിരുന്നു. സൗത്ത് ആഫ്രിക്കൻ കമ്മ്യൂണിസ്റ്റ് പാർട്ടിയുടെ നേതാക്കൾ പോലീസ് പിടിയിലായപ്പോൾ, പാർട്ടിയെ ശക്തിപ്പെടുത്തേണ്ട ചുമതല റൂത്തിന്റെ ചുമലിലായി. ദ ഗാർഡിയൻ പത്രത്തിന്റെ ചീഫ് എഡിറ്ററായി റൂത്ത് നിയമിതയായത് ഈ സമയത്താണ്. 1949 ൽ സഹപ്രവർത്തകനും, കമ്മ്യൂണിസ്റ്റ് നേതാവുമായ ജോ സ്ലോവിനെ വിവാഹം ചെയ്തു.
1953 ൽ ആഫ്രിക്കൻ നാഷണൽ കോൺഗ്രസ്സുമായി കൂടിചേർന്ന് വർണ്ണവിവേചനത്തിനെതിരേ സമരം നയിക്കാൻ മറ്റു പ്രാദേശിക സംഘടനകളോട് നെൽസൺ മണ്ടേല ആഹ്വാനം ചെയ്തു. സൗത്ത് ആഫ്രിക്കൻ കോൺഗ്രസ്സ് ഓഫ് ഡെമോക്രാറ്റ്സ് എന്നൊരു സംഘടന റൂത്തിന്റെ നേതൃത്വത്തിൽ രൂപം കൊണ്ടിരുന്നു. ആഫ്രിക്കൻ നാഷണൽ കോൺഗ്രസ്സിന്റെ ഈ ആഹ്വാനത്തോട് പ്രതികരിക്കാൻ ചേർന്ന യോഗങ്ങളിൽ റൂത്ത് പങ്കെടുത്തിരുന്നു. അനുകൂലവും,പ്രതികൂലവുമായ അഭിപ്രായങ്ങൾ യോഗത്തിൽ ഉയർന്നു വന്നു. അഭിപ്രായ സമന്വയം രൂപീകരിക്കുവാൻ കഴിഞ്ഞില്ലെങ്കിലും, സൗത്ത് ആഫ്രിക്കൻ കമ്മ്യൂണിസ്റ്റ് പാർട്ടി പോലുള്ള ചില സംഘടനകൾക്ക് രൂപം നൽകാൻ ഈ യോഗങ്ങൾ സഹായിച്ചു. സൗത്ത് ആഫ്രിക്കൻ കോൺഗ്രസ്സ് ഓഫ് ഡെമോക്രാറ്റ്സ് എന്ന സംഘടനയുടെ പ്രസിദ്ധീകരണമായ കൗണ്ടർ അറ്റാക്ക് എന്ന വാരികയിലേക്ക് ലേഖനങ്ങൾ തയ്യാറാക്കിയിരുന്നത് റൂത്തിന്റെ മേൽനോട്ടത്തിലാണ്.
റൂത്തിന്റെ ലേഖനങ്ങളിൽ ചിലത് പ്രത്യേകിച്ച് സോവിയറ്റ് യൂണിയനിലെ ആഫ്രിക്കക്കാർ എന്ന ലേഖനം രാജ്യാന്തര ശ്രദ്ധപിടിച്ചു പറ്റി. ഇതിന്റെ ഫലമായി, 1951 ൽ സോവിയറ്റ് യൂണിയനും, 1954 ൽ ചൈനയും റൂത്തിനെ അവരുടെ രാജ്യങ്ങളിലേക്ക് ക്ഷണിക്കുകയുണ്ടായി.
രാജ്യദ്രോഹക്കുറ്റം, വിചാരണ
1956 ൽ രാജ്യദ്രോഹക്കുറ്റം ചുമത്തി റൂത്തിനെ സർക്കാർ അറസ്റ്റ് ചെയ്തു. അപ്പാർത്തീഡിനെതിരേ സമരം ചെയ്യുന്ന 156 പേരെക്കൂടി റൂത്തിനൊപ്പം പോലീസ് കസ്റ്റഡിയിലെടുത്തിരുന്നു. ആഫ്രിക്കൻ നാഷണൽ കോൺഗ്രസ്സ് നേതാക്കളായ നെൽസൺ മണ്ടേലയും, വാൾട്ടർ സിസുലുവും എല്ലാം ഇതേ കേസിൽതന്നെ അറസ്റ്റ് ചെയ്യപ്പെട്ടവരിൽ പ്രധാനികളാണ്. ഈ കേസുമായി ബന്ധപ്പെട്ട വിചാരണ ഏതാണ്ട് അഞ്ചുകൊല്ലക്കാലം നീണ്ടു നിന്നു. 156 പേരിൽ പത്തുപേർ വനിതകളായിരുന്നു. തടവിലാക്കപ്പെട്ടവരെയെല്ലാം കോട്ട എന്നു വിളിക്കപ്പെടുന്ന ജോഹന്നസ്ബർഗ് ജയിലിലാണ് താമസിപ്പിച്ചിരുന്നത്. വെള്ളക്കാർക്കും, കറുത്തവർക്കും പ്രത്യേകം മുറികളാണുണ്ടായിരുന്നത്. 1960 ൽ ദക്ഷിണാഫ്രിക്കൻ സർക്കാർ റൂത്തിന് നിരോധനം ഏർപ്പെടുത്തി. പൊതുവേദികളിൽ പ്രസംഗിക്കുന്നതിനും, ലേഖനങ്ങൾ പ്രസിദ്ധീകരിക്കുന്നതിനുമായിരുന്നു വിലക്ക്. കൂടാതെ, റൂത്തിന്റെ പ്രസംഗങ്ങൾ മറ്റുള്ളവർ പരാമർശിക്കുന്നതുപോലും സർക്കാർ നിയമം മൂലം നിരോധിച്ചു. 1963 ൽ വീണ്ടും റൂത്ത് അറസ്റ്റ് ചെയ്യപ്പെട്ടു. ഇത്തവണ കരുതൽ തടങ്കൽ നിയമം പ്രകാരം 117 ദിവസത്തേക്കായിരുന്നു റൂത്തിനെ തടവിൽ വെച്ചിരുന്നത്. ഈ നിയമംമൂലം തടവിലാക്കപ്പെടുന്ന ആദ്യത്തെ വെളുത്ത വംശജയായിരുന്നു റൂത്ത് ഫസ്റ്റ്.
പലായനം
1964 ൽ റൂത്ത് ഇംഗ്ലണ്ടിലേക്ക് പലായനം ചെയ്തു. ദക്ഷിണാഫ്രിക്കയിലെ വർണ്ണവിവേചനത്തിനെതിരേ ഇംഗ്ലണ്ടിൽ നടക്കുന്ന പ്രക്ഷോഭങ്ങളിൽ പങ്കാളിയാവുക എന്നതായിരുന്നു ഉദ്ദേശം. 1972 ൽ മാഞ്ചസ്റ്റർ സർവ്വകലാശാലയിൽ ഗവേഷണത്തിനായി ചേർന്നു. 1973 മുതൽ 1978 വരെ ഡർഹാം സർവ്വകലാശാലയിൽ അദ്ധ്യാപികയായിരുന്നു. മറ്റു ചില സർവ്വകലാശാലകളിലും അദ്ധ്യാപികയായി റൂത്ത് ജോലി ചെയ്തിരുന്നു. 1965 ൽ ബി.ബി.സി അവർക്കുവേണ്ടി ഒരു ഡോക്യുമെന്ററിയിൽ അഭിനയിക്കാൻ റൂത്തിനോട് ആവശ്യപ്പെട്ടു. റൂത്ത് തന്നെയായിരുന്നു ഇതിന്റെ തിരക്കഥ തയ്യാറാക്കിയത്. 1966 ൽ 90ഡേയ്സ് എന്ന ഈ ലഘു ചിത്രം പൂർത്തിയായി. നെയ്റോബിയിലെ മുൻ പ്രസിഡന്റായിരുന്ന ഒഗിങ ഒഡിങയുടെ രാഷ്ട്രീയ ജീവചരിത്രം എഴുതാൻ അദ്ദേഹത്തെ സഹായിച്ചത് റൂത്ത് ഫസ്റ്റ് ആയിരുന്നു. 1972ൽ ലിബിയയുടെ പ്രസിഡന്റായിരുന്നു കേണൽ ഗദ്ദാഫിയെക്കുറിച്ച് റൂത്ത് ഒരു പുസ്തകം എഴുതിയിരുന്നു. ലിബിയ, ദ എല്യൂസീവ് റെവല്യൂഷൻ എന്നായിരുന്നു 1974 ൽ പുറത്തിറങ്ങിയ ഈ പുസ്തകത്തിന്റെ പേര്.
കൊലപാതകം
1982 ൽ മൊസാംബിക്കിലെ ഒരു സർവ്വകലാശാലയിൽ ഡയറക്ടർ പദവിയിൽ ജോലി ചെയ്യുകയായിരുന്നു റൂത്ത്. സർവ്വകലാശാലയുടെ മേൽവിലാസത്തിൽ തന്റെ പേരിൽ വന്ന ഒരു പാർസൽ തുറന്നു നോക്കുന്നതിനിടെ അതിനുള്ളിൽ ഒളിപ്പിച്ചുവെച്ചിരുന്ന ബോംബ് പൊട്ടിത്തെറിച്ച് റൂത്ത് കൊല്ലപ്പെടുകയായിരുന്നു. ദക്ഷിണാഫ്രിക്കൻ പോലീസിലെ ഉയർന്ന ഉദ്യോഗസ്ഥനായിരുന്ന ക്രെയിഗ് വില്ല്യംസിന്റെ ഉത്തരവനുസരിച്ചായിരുന്നു ഈ കൊലപാതകം എന്ന് പിന്നീട് പോലീസ് കണ്ടെത്തി. ക്രെയിഗ് വില്ല്യംസണും, സുഹൃത്ത് റോജർ റാവെനും ചേർന്നായിരുന്നു റൂത്തിനെ വധിക്കാൻ പദ്ധതി തയ്യാറാക്കിയത്. ദ ട്രൂത്ത് ആന്റ് റീകൺസീലിയേഷൻ കമ്മീഷൻ ഇരുവർക്കും പിന്നീട് മാപ്പു നൽകി വെറുതെ വിട്ടയക്കുകയുണ്ടായി.
അവലംബം
വർഗ്ഗം:മനുഷ്യാവകാശപ്രവർത്തകർ വർഗ്ഗം:1925-ൽ ജനിച്ചവർ വർഗ്ഗം:മേയ് 4-ന് ജനിച്ചവർ വർഗ്ഗം:1982-ൽ മരിച്ചവർ വർഗ്ഗം:ഓഗസ്റ്റ് 17-ന് മരിച്ചവർ വർഗ്ഗം:വനിതാ രാഷ്ട്രീയപ്രവർത്തകർ വർഗ്ഗം:ദക്ഷിണാഫ്രിക്കയിലെ രാഷ്ട്രീയ പ്രവർത്തകർ വർഗ്ഗം:ജൂത സോഷ്യലിസ്റ്റുകൾ
ജൂൺ കാൾവുഡ്
ജൂൺ കാൾവുഡ് (ജൂൺ 2, 1924 – ഏപ്രിൽ 14, 2007) ഒരു കനേഡിയൻ പത്രപ്രവർത്തകയും എഴുത്തുകാരിയും സാമൂഹ്യപ്രവർത്തകയും ആയിരുന്നു. കാനഡയിലെ ഒൺറ്റേറിയോയിലെ ചതാമിൽ ജനിച്ചു. അവിടത്തെ ബെല്ലെറിവറിൽ വളർന്നു.
ജീവിതവും പ്രവർത്തനങ്ങളും
ജൂൺ കാൾവുഡ് തന്റെ സഹൊദരിയായ ജയിൻ കാൾവുഡിന്റെ കൂടെ ബെല്ലെറിവറിൽ വളർന്നു.
ജൂൺ കാൾവുഡ് ബ്രാന്റ്‌ഫോർഡ് കോളേജിയേറ്റ് ഇൻസ്റ്റിട്യൂട്ടിലെ തന്റെ ഹൈസ്കൂൾ ക്ലാസ്സിൽ വച്ചുതന്നെ പത്രപ്രവർത്തനം നടത്തിത്തുടങ്ങി. അവിടെ വർ സ്കൂൾ പത്രത്തിന്റെ പത്രാധിപരായി. പിന്നീട് ബ്രാന്റ്ഫോർഡ് എക്സ്പോസിറ്ററിൽ ജോലിചെയ്തു. 1942ൽ അവർ ടൊറോണ്ടോയിലേയ്ക്കു താമസം മാറ്റി. അവർ ട്രെന്റ് ഫ്രെയ്നെയെ വിവാഹം കഴിച്ചങ്കിലും അവരുടെ പേരു മാറ്റിയില്ല. കാരണം ആക്കാലത്ത് അവർ ജോലിച്യ്ത ഗ്ലോബ് ആന്റ് മെയിൽ വിവാഹിതരായ സ്ത്രീകളെ ജോലിക്കെടുത്തിരുന്നില്ല.
കുറിപ്പുകളും അവലംബവും
വർഗ്ഗം:1924-ൽ ജനിച്ചവർ വർഗ്ഗം:2007-ൽ മരിച്ചവർ
മഞ്ഞ വരയൻ പൂത്താലി
ശരീരത്തിന് ഇളം നീല നിറവും ഉരസ്സിന് മുകൾഭാഗം മഞ്ഞ കലർന്ന ഇളം പച്ച നിറവും അതിൽ കറുത്ത വരകളുമുള്ള നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് മഞ്ഞ വരയൻ പൂത്താലി.
നീലച്ചുട്ടിയോട് സാമ്യമുണ്ടെങ്കിലും വലിപ്പക്കൂടുതൽ കൊണ്ടും ഉരസ്സിന് മുകൾ ഭാഗത്തെ നിറങ്ങൾ കൊണ്ടും ഇവയെ പ്രത്യേകം തിരിച്ചറിയാൻ കഴിയും. പശ്ചിമഘട്ടത്തിലെ സ്ഥാനീയത്തുമ്പിയായ ഇവ തെക്കൻ കേരളത്തിൽ സാധാരണമാണ്. വനപ്രദേശങ്ങളിലെ തടാകങ്ങളിലും അരുവികളിലും നാട്ടിൻ പ്രദേശങ്ങളിലെ പുഴകളിലും തോടുകളിലും ഇവ കാണപ്പെടുന്നു. കണ്ണുകൾക്ക് ഇളം പച്ച നിറവും മുകൾ ഭാഗത്തായി കറുത്ത തൊപ്പിയുമുണ്ട്. ഇളം പച്ച കലർന്ന മഞ്ഞ വരയുള്ള ഉരസ്സിന് മുകൾ ഭാഗത്ത് കറുപ്പുനിറമാണ്. ഇവ ചിലപ്പോൾ കറുപ്പിൽ ഓറഞ്ച് നിറമുള്ള വരകളോടു കൂടിയും കാണപ്പെടുന്നു. ഉരസ്സിന്റെ പകുതിക്കു താഴെ ഇളം നീല നിറമാണ്. ചിറകിനോടു ചേരുന്ന വശങ്ങളിലായി നീളത്തിലുള്ള രണ്ടു കറുത്ത കലകളും കാണാം. കറുപ്പു നിറമുള്ള കാലുകളുടെ അകവശം ഇളം നീലയാണ്. ഉദരത്തിന്റെ അടിവശം ഇളം നീലയും മുകൾ ഭാഗം കറുത്ത നിറവുമാണ്. ഖണ്ഡങ്ങൾക്കിടയിൽ ഇളം നീല വളയങ്ങളുമുണ്ട്. സുതാര്യമാണ് ഇവയുടെ ചിറകുകൾ.
ആന്റൺ ബാലശിങ്കം
തമിഴ് സംഘടനയായ എൽ.ടി.ടി.ഇ. യുടെ സൈദ്ധാന്തികനും ,രാഷ്ട്രീയോപദേശകനും ആയിരുന്നു ശ്രീലങ്കൻ വംശജനായ ആന്റൺ ബാലശിങ്കം. (Tamil:ஆண்டன் பாலசிங்கம-ജ: മാർച്ച് 4, 1938 – മ: ഡിസം : 14, 2006) ബ്രിട്ടീഷ് പൗരത്വമായിരുന്നു ബാലശിങ്കത്തിനുണ്ടായിരുന്നത്. ബിരുദപഠനത്തിനു ശേഷം പത്രപ്രവർത്തന രംഗത്തെത്തിയ ബാലശിങ്കം കൊളംബോയിലെ ഒരു പത്രത്തിനു വേണ്ടിയാണ് ആദ്യകാലത്ത്പ്രവർത്തിച്ചിരുന്നത്. കൊളംബോയിലെ ബ്രിട്ടീഷ് ഹൈക്കമ്മീഷനിൽ പരിഭാഷാ ജോലികളും ഇക്കാലത്ത് നോക്കിവന്നിരുന്നു. തിംഫുവിലും (1985) ജനീവയിലും (2006) വച്ച് നടന്ന ശ്രീലങ്കൻ സർക്കാരുമായുള്ള സമാധാന ചർച്ചകളിൽ എൽ.ടി.ടി സംഘത്തെ നയിച്ചിരുന്നത് ആന്റൺ ബാലശിങ്കമായിരുന്നു.
റെജിനാൾഡ് മാഗി
വടക്കൻ അയർലണ്ടിലെ ഒരു യൂണിയൻ രാഷ്ട്രീയക്കാരനായിരുന്നു റെജി മാഗി എന്നറിയപ്പെടുന്ന റെജിനാൾഡ് ആർതർ എഡ്വേർഡ് മാഗി സിബിഇ (ജനനം ഓഗസ്റ്റ് 1914 - അജ്ഞാതം).
ആന്റൺ ബാലശിങ്കം
പുറംകണ്ണികൾ
വർഗ്ഗം:ശ്രീലങ്കയിലെ രാഷ്ട്രീയപ്രവർത്തകർ വർഗ്ഗം:എൽ.ടി.ടി.ഇ നേതാക്കൾ വർഗ്ഗം:1938-ൽ ജനിച്ചവർ വർഗ്ഗം:2006-ൽ മരിച്ചവർ വർഗ്ഗം:അർബുദത്താൽ മരിച്ചവർ
റെജിനാൾഡ് മാഗി
ബെൽഫാസ്റ്റിൽ ജനിച്ച മാഗി കാംപ്ബെൽ കോളേജിലും തുടർന്ന് ക്യൂൻസ് യൂണിവേഴ്സിറ്റി ബെൽഫാസ്റ്റിലും മെഡിസിൻ പഠിച്ചു. നഗരത്തിലെ വിവിധ ആശുപത്രികളിൽ ഗൈനക്കോളജിസ്റ്റായി ജോലി ചെയ്ത അദ്ദേഹം അയർലണ്ടിലെ റോയൽ കോളേജ് ഓഫ് സർജൻസിന്റെയും റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെയും ഫെലോ ആയി. നോർത്തേൺ അയർലൻഡ് ഹോസ്പിറ്റൽസ് അതോറിറ്റിയിലും അദ്ദേഹം സീനിയർ റോളുകൾ വഹിച്ചു. കൂടാതെ ക്വീൻസ് യൂണിവേഴ്സിറ്റിയിൽ പ്രഭാഷണം നടത്തിയിട്ടുണ്ട്.
മാഗി 1946-ൽ അൾസ്റ്റർ യൂണിയനിസ്റ്റ് പാർട്ടിയിൽ ചേർന്നു. 1973-ലെ നോർത്തേൺ അയർലൻഡ് അസംബ്ലി തിരഞ്ഞെടുപ്പിൽ ബെൽഫാസ്റ്റ് സൗത്തിൽ തിരഞ്ഞെടുക്കപ്പെട്ടു. തുടർന്ന് യൂണിയനിസ്റ്റ് ബാക്ക്ബെഞ്ചർമാരുടെ ചെയർമാനായി. നോർത്തേൺ അയർലൻഡ് കോൺസ്റ്റിറ്റ്യൂഷണൽ കൺവെൻഷനുവേണ്ടി അദ്ദേഹം വീണ്ടും നിലയുറപ്പിച്ചു. ഇത്തവണ യൂണിയനിസ്റ്റ് പാർട്ടി ഓഫ് നോർത്തേൺ അയർലൻഡിനായി അദ്ദേഹം വീണ്ടും നിലകൊണ്ടു. പക്ഷേ തെരഞ്ഞെടുപ്പിൽ നേരിയ തോതിൽ പരാജയപ്പെട്ടു.
അവലംബം
വർഗ്ഗം:1914-ൽ ജനിച്ചവർ
വെസ്റ്റ് മുത്തനൂർ പൂച്ചേങ്ങൽ
മലപ്പുറം ജില്ലയിലെ ഏറനാട് താലൂക്കിലെ പുൽപ്പറ്റ ഗ്രാമപഞ്ചായത്തിലെ  മൂന്നാം വാർഡാണ് വെസ്റ്റ് മുത്തനൂർ. മലപ്പുറം ജില്ലയിലെ പ്രധാന സ്ഥലങ്ങളായ മോങ്ങം, മഞ്ചേരി, അരീക്കോട്, നിലമ്പൂർ തുടങ്ങിയ പ്രദേശങ്ങളെ ബന്ധിപ്പിക്കുന്ന ഒരു സ്ഥലം കൂടിയാണ് വെസ്റ്റ് മുത്തനൂർ.
വിദ്യാലയങ്ങൾ
ഏ എം എൽ പി സ്കൂൾ ചോലയിൽ മുക്ക്
ആരാധനാലയങ്ങൾ
വർഗ്ഗം:മലപ്പുറം ജില്ലയിലെ ഗ്രാമങ്ങൾ
വെസ്റ്റ്‌വേൾഡ് (ടിവി പരമ്പര)
ജോനാഥൻ നോളനും ലിസ ജോയിയും ചേർന്ന് സൃഷ്ടിച്ച ഒരു അമേരിക്കൻ സയൻസ് ഫിക്ഷൻ / വെസ്റ്റേൺ ടെലിവിഷൻ പരമ്പരയാണ് വെസ്റ്റ്‌വേൾഡ്. എച്ച്ബി‌ഒ നിർമ്മിച്ച ഈ പരമ്പര മൈക്കൽ ക്രൈറ്റൺ രചനയും സംവിധാനവും നിർവഹിച്ചു 1973 ൽ പുറത്തിറങ്ങിയ ഇതേ പേരുതന്നെയുള്ള സിനിമയെ അടിസ്ഥാനമാക്കിയുള്ളതാണ്. കാഴ്ച്ചയിൽ മനുഷ്യരെ പോലെ തോന്നിപ്പിക്കുന്ന റോബോട്ടുകൾ (ആൻഡ്രോയിഡ് റോബോട്ട്) അധിവസിക്കുന്ന വെസ്റ്റ് വേൾഡ് എന്ന സാങ്കൽപ്പിക അമ്യൂസ്മെന്റ് പാർക്കിലാണ് കഥ നടക്കുന്നത്. ഈ പാർക്കിൽ അതിഥികളായി എത്തുന്നവർക്ക് അവരുടെ വന്യമായ ഭാവനകളിൽ ഏർപ്പെടാം. പ്രത്യേകം തയ്യാറാക്കിയിട്ടുള്ള പ്രോഗ്രാമിംഗ് ആതിഥേയരായ റോബോട്ടുകളെ മനുഷ്യരെ ദ്രോഹിക്കുന്നതിൽ നിന്ന് തടയുന്നു
ജെ. ജെ. അബ്രാംസ്, ജെറി വെൻ‌ട്രാബ്, ബ്രയാൻ ബർക്ക് എന്നിവരോടൊപ്പം നോളനും ജോയിയും എക്സിക്യൂട്ടീവ് പ്രൊഡ്യൂസർമാരായി പ്രവർത്തിക്കുന്നു. പത്ത് എപ്പിസോഡുകൾ ഉൾപ്പെടുന്ന ആദ്യ സീസൺ 2016 ഒക്ടോബർ 2 നും ഡിസംബർ 4 നും ഇടയിൽ പ്രക്ഷേപണം ചെയ്തു. 2016 നവംബറിൽ, എച്ച്ബി‌ഒ പത്ത് എപ്പിസോഡുകൾ രണ്ടാം സീസണിനായി സീരീസ് പുതുക്കി, ഇത് 2018 ഏപ്രിൽ 22 മുതൽ ജൂൺ 24 വരെ പ്രക്ഷേപണം ചെയ്തു. 2014 ൽ ട്രൂ ഡിറ്റക്ടീവിന്റെ ആദ്യ എപ്പിസോഡിന് ശേഷം എച്ച്ബി‌ഒയിൽ ഏറ്റവും കൂടുതൽ പ്രേക്ഷകരെ ലഭിച്ചത് വെസ്റ്റ്‌വേൾഡിന്റെ അരങ്ങേറ്റത്തോടെയാണ്. കൂടാതെ എച്ച്ബി‌ഒ പരമ്പരകളിൽ വെച്ച് ആദ്യ സീസണിൽ ഏറ്റവുമധികം പ്രേക്ഷകരെ ലഭിച്ച പരമ്പരയുമാണ് ഇത്. എട്ടു എപ്പിസോഡുകൾ ഉള്ള വെസ്റ്റ്‌വേൾഡിന്റെ മൂന്നാം സീസൺ മാർച്ച് 15, 2020 നു സംപ്രേക്ഷണം ആരംഭിച്ചു.
ഈ പരമ്പരയ്ക്ക് നിരൂപകരിൽ നിന്ന് നല്ല പ്രതികരണം ലഭിച്ചിട്ടുണ്ട്, പ്രത്യേകിച്ചും അതിന്റെ ചിത്രീകരണം, കഥ, അഭിനയം എന്നിവ പ്രകീർത്തിക്കപ്പെട്ടു.
കഥാസാരം
ഭാവിയിൽ ഡെലോസ് ഇൻ‌കോർപ്പറേറ്റഡിന്റെ ഉടമസ്ഥതയിലുള്ള വെസ്റ്റ്‌വേൾഡ് എന്ന തീം പാർക്ക്, അമേരിക്കൻ ഓൾഡ് വെസ്റ്റ് കാലഘട്ടം അതിഥികൾക്ക് നേരിട്ട് അനുഭവിക്കാൻ കഴിയുന്ന തരത്തിൽ ഒരു അന്തരീക്ഷം ഒരുക്കുന്നു. അതിഥികളുടെ എല്ലാ ആഗ്രഹങ്ങളും നിറവേറ്റുന്നതിനായി മനുഷ്യസാദൃശമുള്ള റോബോട്ടുകളെ (ആതിഥേയർ) തയ്യാറാക്കുന്നു. ഈ റോബോട്ടുകൾ മുൻപ് പ്രോഗ്രാം ചെയ്തുവെച്ചിട്ടുള്ള ഒരു വ്യക്തിയായി പ്രവർത്തിക്കുന്നു. പ്രവർത്തനത്തിനിടയിൽ റോബോട്ടുകൾ മരിക്കുകയോ കൊലചെയ്യപ്പെടുകയോ ചെയ്താൽ അവരുടെ പഴയ ഓർമ്മകൾ മായ്ക്കുകയും വീണ്ടും പുതിയത് പോലെ അവതരിപ്പിക്കപ്പെടുകയും ചെയ്യും. ഒടുവിൽ അതിനെ പ്രവർത്തനത്തിൽ നിന്ന്‌ പിൻവലിക്കുകയോ മറ്റൊരു വ്യക്തിത്വം നൽകുകയോ ചെയ്യുന്നത് വരെ, ആയിരക്കണക്കിന് തവണ, ഈ പ്രവൃത്തി തുടരുന്നു. അതിഥികളെ റോബോട്ടുകൾ ഉപദ്രവിക്കാതിരിക്കുന്നതിന് പ്രത്യേകം തയ്യാറാക്കിയിട്ടുള്ള പ്രോഗ്രാമിംഗ് സഹായിക്കുന്നു. ഇത് മനുഷ്യർക്ക് ആതിഥേയരുമായി ഏത് രീതിയിൽ ഇടപെടാനും, വേണമെങ്കിൽ ബലാത്സംഗം, കൊലപാതകം ഉൾപ്പെടെയുള്ള കൃത്യങ്ങൾ ചെയ്യുവാനുമുള്ള സ്വാതന്ത്രം നൽകുന്നു. “ദി മെസ” എന്നറിയപ്പെടുന്ന ഒരു നിയന്ത്രണ കേന്ദ്രം നിരവധി ഭൂഗർഭ വഴികളുടെ പാർക്കിന്റെ വിവിധ ഭാഗങ്ങളുമായി ബന്ധിപ്പിച്ചിരിക്കുന്നു. ഈ പാർക്കിന്റെ നിയന്ത്രണ കേന്ദ്രത്തിൽ ഇരുന്നു ജീവനക്കാർ റോബോട്ടുകളുടെ അറ്റകുറ്റപ്പണികൾ നടത്തുക, അവരുടെ ഓർമ്മകൾ മായ്ക്കുക എന്നിങ്ങനെയുള്ള ദൈനംദിന പ്രവർത്തനങ്ങൾക്ക് മേൽനോട്ടം വഹിക്കുന്നു. എന്നാൽ ഒരു ചെറിയ കൂട്ടം റോബോട്ടുകൾക്ക് അവരുടെ പഴയ ഓർമ്മകൾ നിലനിർത്താനും പുതിയ കാര്യങ്ങൾ പഠിക്കുവാനും കഴിയുന്നുണ്ട് എന്ന് ഈ ജീവനക്കാർ അറിയുന്നില്ല.
അവലംബം
വർഗ്ഗം:അമേരിക്കൻ ടെലിവിഷൻ പരമ്പരകൾ
പച്ചനോട്ടുകൾ
ഗണേശ് പിക്ചേഴിന്റെ ബാനറിൽ കെ.പി. കൊട്ടാരക്കര നിർമിച്ച മലയാളചലച്ചിത്രമാണ് പച്ചനോട്ടുകൾ. വിമലാ റിലീസ് വിതരണം ചെയ്ത ഈ ചിത്രം 1973 സെപ്റ്റംബർ 09-ന് പ്രദർശനം തുടങ്ങി.
അവലംബം
വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ വർഗ്ഗം:മുട്ടത്തുവർക്കിയുടെ നോവലുകൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
നിർഭയ
സ്ത്രീകൾക്ക് നേരെ വർദ്ധിച്ച് വരുന്ന അതിക്രമങ്ങൾ തടയുക അതുവഴി കുറ്റകൃത്യങ്ങൾ കുറച്ച് സ്ത്രീകളുടെ സുരക്ഷ ഉറപ്പാക്കുക എന്ന ലക്ഷ്യത്തോടെ ജനമൈത്രീ സുരക്ഷ പദ്ധതിയുടെ ഭാഗമായി കേരള പോലീസ് 2015 മുതൽ നടപ്പിലാക്കി വരുന്ന ഒരു പദ്ധതിയാണ് "നിർഭയ", വനിത സ്വയം പ്രതിരോധ പരിശീലന പരിപാടി. സംസ്ഥാനത്ത് 2016 -ൽ രണ്ടര ലക്ഷം സ്ത്രീകൾ ഈ പരിശീലന പരിപാടിയുടെ ഗുണഭോക്താക്കളായി. ഈ പദ്ധതി സംസ്ഥാനത്തെ മുഴുവൻ സ്ത്രീകളിലും എത്തിക്കുന്നതിനായി എല്ലാ ജില്ലയിലും അതത് ജില്ലാ പോലീസ് മേധാവികളുടെ മേൽനോട്ടത്തിൽ ജില്ലാ സ്വയം പ്രതിരോധ സെൻ്റെറുകൾ പ്രവർത്തിച്ച് വരുന്നു. തന്നെക്കാൾ വളരെ ബലമുള്ള ഒരാളിൽ നിന്നു പോലും വളരെ കുറഞ്ഞ സമയം കൊണ്ട്, കുറഞ്ഞ ബലമുപയോഗിച്ച് പ്രതിരോധിച്ച് കൊണ്ട് രക്ഷപെടുന്നതിനുള്ള ചെറുതും ഫലപ്രദമായതുമായ അൻപതോളം ടെക്നിക്കുകളാണ് ഇതിൽ ഉൾപ്പെടുത്തിയിരിക്കുന്നത്. ആറ് വയസ്സുള്ള കുട്ടികൾ മുതൽ വൃദ്ധരായ സ്ത്രീകൾക്ക് വരെ ഈ പരിശീലനം നൾകുന്നത്. ഈ പരിശീലനത്തിലൂടെ സ്ത്രീകളുടെ ആത്മവിശ്വാസം വർദ്ധിപ്പിക്കുകയും, അതുവഴി സാമൂഹിക ജീവിത്തിൽ കൂടുതൽ കരുത്തോടെ ഇടപെടുന്നതിന് സ്ത്രീകളെ പ്രാപ്തരാക്കുകയാണ് നിർഭയയുടെ ആത്യന്തിക ലക്ഷ്യം.